Meyiti yuyanda dirildi\n10 İyul 2019 11:22\n17 Şərh Baxış: 56 227\nHindistanda baş verən bir hadisə dünya mətbuatının gündəminə düşüb.\nMilli.Az ölkə.az-a istinadən bildirir ki, Məhəmməd Furqan adlı 20 yaşlı gənci basdıranda dirilib.\n21 iyun tarixində Məhəmmədi ağır vəziyyətdə xəstəxanaya çatdırıblar. Lakxnayu şəhər xəstəxanasının həkimləri gəncin valideyninə onun öldüyünü bildiriblər. Amma onun qardaşı Məhəmməd İrfan meyiti yuyanda bəzi ətrafların cüzi də olsa, tərpəndiyini hiss edib. On dərhal başqa xəstəxanaya aparıblar. Həkimlər gənci süni nəfəs aparatına qoşublar və Məhəmməd Furqanın sağ olduğu üzə çıxıb.\nƏslində məsələnin digər tərəfi də var. Ailənin pulunu bitdiyi üçün həkimlər onu ölü elan ediblər. Məsələ ilə bağlı cinayət işi qaldırılıb.\n**** · 10 İyul 11:3010\nNənəm deyirdiki men balaca olanda(yəni nənəm)qonşuluqda yaşli adam elede qoca deyildi rehmete getmişdi apariblar basdirmaga birde görurler adam tabudun icinden cixdi.ele ordaca camaat qorxduqlarinda yoxsa sevincden tabutu qoyub qaciblar.hemen adam ondan sonra bir 10 il yaşiyib.kliniki ölüm kecirdib bele deyirler indiki hekimler.\nZəhra · 10 İyul 11:3150\nAy daaa. Belə qəddarlıq olar. Pul bitdi deyə deyiblər ölüb. Buna daha nə deyəsən ?? İnsanlıq ölüb çoxdann.................\nBizə 1000 şükür) · 10 İyul 11:3310\n"Ailənin pulu bitdiyi üçün......"\nEsra Ibrahimli(Samaxi) · 10 İyul 11:34113\nBu da Hippokrat andı icen hekimler And size qenim olsun siz olmeyeceksiniz ??\nnoxannı · 10 İyul 22:0812\nHippokrat yalançı bir adamdır, Hippokrata and içən ALLAHA şərik qoşmuş sayılır...\nasi · 10 İyul 11:55137\nHindistanda Azərbaycan reallığı, yoxsa, Azərbaycanda Hindistan reallığı??? Qərar verə bilmədim..\n:)))) · 10 İyul 17:1921\nQaqa · 10 İyul 11:56143\nAzerbaycan hekimleri olub yegin orda isleyenler ))\nEyvaz novosibirsk · 10 İyul 12:1840\nBehri · 10 İyul 13:5230\nMəsəl · 10 İyul 14:0761\nMila · 10 İyul 15:5430\nEn qorxduqum wey.Allah uzaq elesin\nƏMRAH ƏNRAH ALMALI · 10 İyul 19:1511\nBURDA ELƏ BİR ŞEY YOXDU SƏDƏCƏ PUL YOXDU SAĞALTMAQDA YOXDU MƏN ƏMRAHIN PULU YOXDU ŞAİRLİYİ YOXDU DODAQDƏYMƏZ CIĞALI TƏCNİS YAZMAYANIN PULU VAR BAŞ ŞAİRLİYİ DƏ VAR BURDA NƏ VAR Kİ\nƏmraha · 10 İyul 21:4010\nSabah gəl qoroskopa sənlə şeir yarışı keçirək. Mən də şeir yazıram. Gəl yarışaq\n☆☆..SeadeT..☆☆ · 10 İyul 21:5010\nMende eşitmişem ki, Ölünü basdırıblar. Seher gedib görübler ki, qebir parçalanıb..\nIlham · 11 İyul 17:3900\nMen wahid olmuwam wexsen Sovet devrinde Bakida Xutor kimi taninan yerde bir ermeni genc tok vurub olmuwdu onu 1 gun saxlayib aparib basdirdilar amma bunlara yaxin adam bilirmiw ki barmaqinda qiymetli birliyant uziyle basdiriblar bir esger gltrub gedib qebri qazib meyti cixarjb amma uzuyu cixara bilmeyib sonda barmaqi kesib qan axmaqa bawlayib oqlan dirilib getrib eve geyindirib gedib atasina deyibki oqlunu saq geyrsem ne verersen?? Boyuk mukafat almiwdi amma polis tutmuwdu taksi woferin sora oqlan ozu qurtarib..\nZəhra · 13 İyul 10:4000\nLap Səfillər romanı yadıma düşdü İlham bəy. Orada da belə yazılmışdı. Fransa və İngiltərənin davasında sonra belə olmuşdu.\n18 Oktyabr 09:33 14 549 Zaur efirə sinəsi açıq geyimdə gələn müğənniyə: "Mən hara baxım, ay Elnarə?"\n18 Oktyabr 14:52 10 167 “Maşın”ın qalibi odur\n18 Oktyabr 17:31 9 774 Qayınanası canlı yayımda Elnarə barədə GÖRÜN NƏ DEDİ - Zaur MƏƏTTƏL QALDI - FOTO\n18 Oktyabr 13:21 8 298 "Maşın” realiti-şounun qalibi məlum oldu, amma...\n18 Oktyabr 11:04 6 906 “Fatma Mahmudova söyüş söydüyü üçün əlini çəkdi”\n18 Oktyabr 11:14 6 294 Ayxan Mamayevə nə olub? - Özü danışdı - YENİLƏNİB - FOTO\n15 Oktyabr 12:40 25 361 Azərbaycanda pensiya yaşı belə hesablanacaq - YENİLİK - FOTO\n17 Oktyabr 15:26 24 103 24 yaşlı Esmeraldanın betonlanmış cəsədi tapıldı - Mayda itkin düşmüşdü - FOTO


Azərbaycanlı xanım Rusiyanı heyrətə gətirdi - VİDEO » Qadin.Net ~ İlk milli qadın portalı... Azərbaycan xanımlarına...\nAzərbaycanlı xanım Rusiyanı heyrətə gətirdi - VİDEO\n“Mir 24” telekanalı Cia ləqəbli azərbaycanlı fitnes model haqqında maraqlı süjet nümayiş etdirib.\nQadin.Net teleqraf-a istinadən xəbər verir ki, süjetdə fitnes məşqçinin iki tonluq avtomobili yerindən tərpətdiyi əks olunub.\n“Kişilər qadınların güclü olmadıqlarını iddia edirlər. Mən isə onların səhv fikirdə olduqlarını sübuta yetirmək istəyirəm”, - deyə Cia bildirib.\nDeyib ki, o, idman zalından daha çox fotostudiyada tər tökür:\n“Mənim ən böyük arzum özümü dünyaca məşhur dərgilərin üz qabığında görməkdir”.\n25 aprel 2019 16:26


“Defense News”: Rusiya “Zadira” lazer kompleksindən istifadə etməyib - XALQQAZETI.COM\nAmerika Birləşmiş Ştatları Rusiyanın Donbası qorumaq üçün Ukraynada həyata keçirdiyi “xüsusi hərbi əməliyyat” zamanı beş kilometrə qədər məsafədə hədəfləri vura bilən “Zadira” lazer sistemindən istifadə etdiyinə dair heç bir sübut tapmayıb. Bu xəbəri Amerikanın “Defence News” nəşri Pentaqondakı mənbəyə istinadən yayıb.\nNəşrdə Rusiya tərəfinin “xüsusi əməliyyat” zamanı yeni silahların tətbiqi ilə bağlı bəyanatı lazer sistemlərinin bahalı raketlərdən, xüsusən də Rusiyanın “Tor” və “Pantsir” sistemlərindən xeyli ucuz olması faktının etirafı kimi qiymətləndirilib.\nNəşrin məlumatına görə, Zadiranın, eləcə də Peresvet lazer kompleksinin hazırlanması Rusiya Federal Nüvə Mərkəzi - Sarovda yerləşən Ümumrusiya Tədqiqat Eksperimental Fizika İnstitutu (RFNM-ÜRETFİ) tərəfindən həyata keçirilib.\nZadira kompleksinin “xüsusi hərbi əməliyyatlarda” istifadəsi barədə may ayında Rusiya baş nazirinin müavini Yuri Borisov açıqlama vermişdi.\nRusiya baş nazirinin müavini Yuri Borisov mayın 18-də çıxışı zamanı Ukraynada düşmənin pilotsuz uçan aparatını 5 kilometr məsafədə beş saniyəyə fiziki məhv etməyə (yandırmağa) qadir olan yeni nəsil “Zadira” döyüş lazer sistemindən istifadə edildiyini açıqlamışdı. Bu, döyüş şəraitində lazer silahlarının uğurlu istifadəsi ilə bağlı dünyada ilk bəyanatdır. Barisov bildirmişdi ki, Zadira “praktik olaraq seriyalı” istehsal olunur və müxtəlif lazer sistemləri Rusiya ordusunun istifadəsinə verilir. Yeni fiziki prinsiplərə əsaslanan sistemlər artıq hərbi hissələrə yollanır. Mövzu kifayət qədər qapalı olsa da, bununla belə Yuri Borisov “Peresvet” kompleksinin gücündən danışaraq bildirib ki, bu silah lazer impulsları ilə Yerdən 1500 kilometrə qədər yüksəklikdə düşmənin bütün kəşfiyyat peyk sistemlərini kor etməyə (söndürməyə) imkan verir.\nMəlumat üçün bildiririk ki, hələ aprel ayında “Raytheon” şirkəti Yüksək Enerjili Lazer Silah Sistemlərini (HELWS) lazer topları ilə sınaqdan keçirmişdi.\n21 May 2022 23:30 - XARİCİ XƏBƏRLƏR


Bakıda 2 polisi güllələyən şəxs həbsxanada öldü - Azinforum.az İnformasiya Portalı\nAna səhifə / Kriminal / Bakıda 2 polisi güllələyən şəxs həbsxanada öldü\n2014-cü ildə Bakıda 2 nəfəri gülləyərək öldürən, daha 2 şəxsi isə odlu silahla yaralayan Gülağa Lətifov həbsxanada vəfat edib.\n“Qafqazinfo”nun məlumatına görə, həmin cinayətə görə ömürlük azadlıqdan məhrum edilmiş G.Lətifov Penitensiar Xidmətin Müalicə Müəssisəsində uzun sürən xəstəlik səbəbindən ölüb.\nQeyd edək ki, əvvəllər məhkumluq həyatı yaşamış Gülağa Lətifov 2014-cü il fevralın 23-də saat 20:00-da Sabunçu qəsəbəsindəki 68 saylı orta məktəbin ərazisində qanunsuz kafe tikmək istəyərkən münaqişə baş verib. Bu zaman o, qonşuluqda yaşayan Fərid Qədirova, Akif Nəzərova, Yusif Alpaşayevə və Asif Nəzərova odlu silahdan atəş açaraq hadisə yerindən qaçıb. Fərid Qədirov və Yusif Alpaşayev ölüb, Akif və Asif Nəzərovlar isə ağır yaralanıblar.\nHadisə zamanı güllə yarası alan Akif Nəzərov Suraxanı Rayon Polis İdarəsinin rəis müavini, Akif Nəzərovun oğlu Asif Nəzərov isə Sabunçu Rayon Polis İdarəsi 12-ci polis bölməsinin əməkdaşı olub.\nBu hadisədən 7 il sonra isə, daha dəqiq desək ötən ilin noyabrında Gülağa Lətifovun oğulları – Rahib, Ramil və Qorxmaz Lətifov qardaşları Sabunçu qəsəbəsi, Müqtədir Aydınbəyov küçəsi: 41 ünvanında yerləşən kafenin qarşısında bıçaqla Fərid Əliyev və İrşad Əliyev adlı şəxsləri bıçaqlayıblar. Nəticədə 21 yaşlı Fərid ölüb, onun dostu İrşad isə xəstəxanaya yerləşdirilib.\nG.Lətifovun oğulları hazırda həbsdədir.\nÖncəki Generalın adından istifadə edən “Lombard Mazbura”ya hökm oxundu\nNövbəti “Oğlum polislər onu döyəndən sonra öldü” – DİN-dən açıqlama\nBakı Ağır Cinayətlər Məhkəməsində İmişli rayonunun sabiq icra başçısı Vilyam Hacıyevin cinayət işi üzrə məhkəmə …


Akif İslamzadə: "Ölüm hökmü üzünə oxunan adamam" - Azinforum.az İnformasiya Portalı\nAna səhifə / Müsahibə / Akif İslamzadə: “Ölüm hökmü üzünə oxunan adamam”\nAkif İslamzadə: “Ölüm hökmü üzünə oxunan adamam”\n– Əsas odur, mən heç kimin paxıllığını çəkməmişəm. Çünki vaxtım olmayıb, bu barədə düşünməmişəm. Əlbəttə, yaxşı nümunələr olanda “planka” o qədər yüksək olurdu ki, çalışırdıq, ora qalxaq. Yaradıcılıqdakı birincilər hər kəsin yerini bilir, ona görə xırda şeyləri özlərinə dərd eləmirlər. Amma birincilərlə ikincilər arasında olanlar belə şeyləri özlərinə dərd edirlər. İndi bəzi valideynlər düşünür ki, oxumaq mayasız qazancdır də, uşaq getsin oxusun, pul qazansın. Vaxt gəlir, cavanlıq gedir, belə adamların psixi problemləri başlayır. Mən sənətə gələndə çox böyük xanəndələr var idi. 12 yaşımda ilk səsyazmam olub. Bir də səsimi yazdırdım 24 yaşımda. Çünki 12 il öyrənmişdim. İndi soruşursunuz ki, bir mahnılıq səsim qayıtsaydı, hansını oxuyardım. Nə bilim, bəlkə\n– Mən Elçibəylə 1971-ci ildən tanışam. Keçmiş Fioletov küçəsində səsyazma küçəmiz var idi. Şair Dilsuz orda işləyirdi. Elçibəy səsimi ilk dəfə orda eşidəndə demişdi ki, Akif türk oğlu türkdür. Sonra tanış olduq, bu tanışlıq dostluğa çevrildi. Elçibəy işarələr elmindən xəbərdar olduğuna görə xalçanı oxuya bilirdi.\nÖncəki Ruslan Abışovdan ateist söhbətinə reaksiya\nNövbəti Fədayə Laçının daha bir şikayəti rədd edildi


Mosul əməliyyatına İranın əfsanəvi generalı başçılıq edəcək? – Qasım Süleymani ilə bağlı maraqlı xəbər yayıldı\n17 Oktyabr 2016 - 19:45\nMosul əməliyyatına İranın əfsanəvi generalı başçılıq edəcək? –Qasım Süleymani ilə bağlı maraqlı xəbər yayıldı\nMosulun İŞİD işğalından qurtarılması əməliyyatına İranın əfsanəvi generalı Qasım Süleymaninin rəhbərlik etməsi ehtimal olunur.\nStrateq.az xəbər verir ki, bu ehtimalı yaradan İraq şiə könüllüləri batalyonlarının birləşdiyi Haşdi-Şabi diviziyasının adının çəkilməsini istəməyən yetkilisinin Livan mətbu orqanlarından birinə verdiyi açıqlamadır.\nLivanın sol təmayüllü xəbər portalı olan “Əl-Əxbər”ə açıqlamasında Haşdi-Şabi komandirinin bildirdiyinə görə, İraq hökuməti İran İnqilab Keşikçiləri diviziyasının komandiri general Qasım Süleymaninin Mosul əməliyyatında iştirak etməsini istəyib.\nXəbərdə deyilir: "Haşdi Şabidən adının açıqlanmasını istəməyən bir komandir deyib: “Hazıra güclərimizi yerləşdiyimiz bölgələrdə beynəlxalq koalisiyadan heç kimsə yoxdur Əslində, həmin koalisiyanın əməliyyata qatılıb-qatılmaması da bizi maraqlandırmır. Bu, general Qasım Süleymaninin əməliyyatda iştirakını istəyən mərkəzi rəhbərliyin problemidir”".\nQeyd edək ki, ötən avqust ayında Qasım Süleymani böyük bir heyətlə İraqın Ninova qəsəbəsinə getmişdi. Sözügedən ziyarəti şərh edən Haşdi-Şabi sözçüsü Əhməd əl-Əsədi, Süleymaninin Mosul müharibəsi üçün hazırlıq işlərinə nəzarət məqsədiylə gəldiyini, gözlənilən döyüşə rəhbərlik edəcəyini söyləmişdi.\nDaha sonra İraq ordusunun yüksəkrütbəli zabitləri və parlamentdəki sünni qruplar buna qarşı çıxmış, Süleymaniyə hərbi əməliyyatlarda rol verilməsindən vaz keçilmişdi.\nHaşdi-Şabinin naməlum yetkilisinin ikibaşlı açıqlaması isə İran generalının gizli şəkildə olsa belə, əməliyyata nəzarət etməsi ehtimalına yol açır.


Tələbələr üçün “Global Volunteer” proqramının təqdimatı\nAzərbaycan Universitetinin tələbələri üçün dünyanın ən böyük tələbə gənclər təşkilatı olan “AIESEC”-in “Global Volunteer” adlı xaricdə təcrübə proqramının təqdimatı keçirilib. Təqdimatı “AIESEC” Azərbaycan Gənclər Təşkilatının sədr müavini Murad Qəniyev və marketinq üzrə əməkdaşı Behbud Həmzəyev aparıb.\nTədbirdə qeyd olunub ki, dünyanın 126 ölkəsində fəaliyyət göstərən və 90 mindən çox üzvü olan təşkilat 10 ildən artıqdır ki, Azərbaycan gənclərinin inkişafında aktiv şəkildə iştirak edir. “AIESEC” təşkilatının məqsədi beynəlxalq və yerli təcrübə proqramları vasitəsilə gənclərin liderlik, satış, marketinq, layihələrin idarə edilməsi, maliyyə, insan resursları və başqa bu kimi sahələrdə bacarıqlarını üzə çıxarmaq və inkişaf etdirməkdir.\nTəşkilatın beynəlxalq layihələrindən olan “Global Volunteer” xaricdə təcrübə proqramı 6-8 həftəni əhatə edir və könüllülük əsasında həyata keçirilir. Proqram çərçivəsində tələbələrə beynəlxalq komandada iştirak etməklə sosial layihələrdə çalışmaq təklif olunur. Tələbələrdən ingilis dili biliyi və 18-29 yaş aralığında olmaları tələb olunur.\nProqrama müraciət etmək istəyən tələbələr onlayn müraciət formasını www.aiesec.org saytından əldə edə bilərlər.


Ermənilər Laçındakı ziyarətgah və məscidləri donuz tövləsinə çeviriblər » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n29 Oktyabr 2020, 14:30 341\nTrend-in məlumatına görə, bunu AMEA-nınTarix İnstitutunun elmi işçisi Ramin Əlizadə deyib.\nO əlavə edib ki, alban kilsələri ciddi saxtakarlıqlara məruz qalaraq erməni qriqoryan kilsələrinə çevrilib: "Ağoğlan çayı sahilində V-VI əsrlərdə inşa edilmiş Ağoğlan monastır kompleksi qədim türk boylarına aid dini ibadətgah üzərindədir. Bu abidə "Qaranquş qalası” adı ilə də tanınır. Ağoğlan məbədinə gedən yolun üzərində at heykəlləri aşkar edilib. Hazırda bu dini məbəd erməni qriqoryan kilsəsinə çevrilib, ətrafındakı bir sıra tikililər isə erməni-qriqoryan memarlığına uyğun olmadığından qəsdən dağıdılıb. Laçının ən qədim abidələri içərisində Abdallar, Cicimli, Güləbird, Ziyrik, Hoçaz kəndlərində Tunc və Dəmir dövrlərinə aid mağara məbədləri, kurqanları, həmçinin Aşağı Fərəcan kəndində məbədi və körpünü qeyd etmək olar".


Salyan və ətraf rayonlardan olan 49 sahibkara 1,3 milyon manat güzəştli kredit verilib - Trend.Az\nSalyan və ətraf rayonlardan olan 49 sahibkara 1,3 milyon manat güzəştli kredit verilib\nBiznes və iqtisadiyyat xəbərləri Materials 10 İyul 2014 14:39\nİyulun 10-da İqtisadiyyat və Sənaye Nazirliyinin Sahibkarlığa Kömək Milli Fondu Salyan rayonunun Qardili kəndində sahibkarlığın güzəştli kreditləşdirilməsi məsələlərinə dair işgüzar forum keçirmişdir.\nNazirlikdən Trend-ə verilən məlumata görə, işgüzar forumun keçirilməsində əsas məqsəd sahibkarlara güzəştli kreditlərin alınması mexanizmi barədə ətraflı məlumatların verilməsi, Salyanda həyata keçirilməsi məqsədəuyğun hesab olunan nümunəvi layihələrin təqdim olunması, sahibkar-müvəkkil kredit təşkilatı münasibətlərinin möhkəmləndirilməsi, sahibkarların investisiya layihələrinin maliyyələşdirilməsidir.\n80-ə yaxın sahibkarın iştirak etdiyi forum çərçivəsində Salyan rayonunun iqtisadi potensialının reallaşdırılması məqsədilə prioritet hesab olunan ixtisaslaşdırılmış "yaşıl market"in, müasir ət kəsimi müəssisəsinin, 50 başlıq südlük istiqamətli müasir ailə fermer təsərrüfatlarının, kiçik və ya orta həcmli üzümçülük təsərrüfatlarının, kiçik meyvəqurutma və plastik qapı-pəncərə istehsalı müəssisələrinin, iri taxılçılıq və intensiv bağçılıq təsərrüfatlarının yaradılması üzrə nümunəvi investisiya layihələrinin təqdimatı keçirilmiş, kiçik həcmli investisiya layihələrinin ümumi dəyərinin 100%-dək hissəsinin dövlətin güzəştli kreditləri hesabına maliyyələşdiriləcəyi bildirilmiş, sahibkarlara nümunəvi layihələr və metodiki materiallar paylanmışdır.\nSahibkarlığa Kömək Milli Fondunun icraçı direktoru Şirzad Abdullayev bildirmişdir ki, 2014-cü ilin ötən dövrü ərzində 2676 sahibkara 129,6 milyon manat güzəştli kredit verilmişdir ki, bu kreditlərdən istifadə etməklə investisiya layihələrinin reallaşdırılması 6000-dən çox yeni iş yerinin yaradılmasına imkan verir. Qeyd edilmişdir ki, ümumilikdə, indiyədək Aran iqtisadi rayonunda fəaliyyət göstərən sahibkarlıq subyektlərinin 8274 investisiya layihəsinin maliyyələşdirilməsinə 355,9 milyon manat güzəştli kredit verilmiş, digər sahələrlə yanaşı, müasir texnologiyaların tətbiqinə əsaslanan kənd təsərrüfatı üzrə logistik mərkəzlərin, quşçuluq fabriklərinin, çörək zavodlarının, meyvə, ət və süd emalı müəssisələrinin, üzümçülük, intensiv bağçılıq, tingçilik və toxumçuluq təsərrüfatlarının, tikinti materiallarının istehsalı müəssisəsinin yaradılması və s. sahələr üzrə investisiya layihələri maliyyələşdirilmiş, 30 mindən çox yeni iş yerinin açılması imkanı yaradılmışdır.\nİşgüzar forum çərçivəsində Salyan və ətraf rayonlardan olan 49 sahibkara 1,3 milyon manat güzəştli kredit verilmişdir. Verilmiş kreditlər əsasən, heyvandarlıq, üzümçülük, quşçuluq və s. sahələrin inkişafına yönəldiləcəkdir. Bu kreditlərin reallaşdırılması hesabına 100-ə yaxın yeni iş yerinin açılması mümkün olacaq.\nForum çərçivəsində Salyan rayonunda güzəştli kredit ayrılmış heyvandarlıq təsərrüfatlarına baxış keçirilmişdir.


Uzunqulağı zebra adıyla zooparka gətirdilər-FOTO » Qadin.Net ~ İlk milli qadın portalı\nQahirədə yerləşən zooparklardan birində ziyarətçilərin cəlb edilməsi üçün saxtakarlığa əl atılıb.\nQadin.Net publika.az -a istinadən xəbər verir ki, ev eşşəklərinin üzərinə qara və ağ zolaqlar çəkərək onları zebrlər kimi göstəriblər.\nSaxtakarlığı əyalətlərdən birindən Qahirəyə ekskursiyaya gələn məktəbli Məhəmməd Sərxan ortaya çıxarıb. Onuncu sinifin şagirdi istiyə görə “zebrlər”də rənglərin bir-birinə qarışdığını görüb. Heyvanları bir müddət müşahidə edən məktəbli ekzotik zebrlərin adi ev eşşəklərinə necə çevrildiyinin şahidi olub.\nSərxan “zebrlər”in bir neçə şəklini çəkərək onları sosial şəbəkələrdə dərc edib. Şəkillər sosial şəbəkələrlə tezliklə yayılıb və zoopark rəhbərliyinin saxtakarlığı ərəb nəşrlərində ən çox müzakirə edilən mövzulardan biri olub.


Paris Hiltonu ağladan stilist Anarla -\nParis Hiltonu ağladan stilist Anarla - Müsahibə\n27 Fevral 2018 19:33\nBir müddət əvvəl üzü yanmış bir xanımı makiyaj etməklə çoxlarının, o cümlədən dünyanın ən məşhur simalarından olan ABŞ-ın qlamur ulduzu Paris Hiltonun diqqətini çəkən stilist Anar Ağakişiyev Teleqraf.com-un suallarını cavablandırıb.\n- Anar bəy, adətən, stilistlər xarici görünüşü gözəl olan xanımları makiyaj etməyə üstünlük verirlər. Onlardan fərqli olaraq siz üzündə müəyyən qüsüru olan, yaxud yaşlı xanımları makiyaj edirsiniz... Buna səbəb nədir?\n- Doğrusu, mən özümə güvənirəm, işimdə də iddialıyam. Həmkarlarım arasında gördüyüm işlər öz fərqliliyi ilə seçilir. Necə deyərlər, hər zaman fərqənməyi xoşlayıram. Standart, şablon işləri görəndə stereotipləri dağıtmaq qərarına gəldim və fərqli istiqamətdə işlər gördüm. Yaşlı, üz dərsində problem olan xanımlar bizə özləri məktubla müraciət edirlər. Biz də həmin xanımlar arasında kastinq keçiririk. Müraciətlər içərsində ən problemli dərisi və ya üzündə qırışları çox olan xanımları seçib makiyaj edirəm.\n- Üzündə qüsuru olan Nərmin xanımı makiyaj etməniz barədə dünya mediası yazdı, məşhurlar fikir bildirdi...\n- Nərmin xanımın makiyaj görüntülərinin dünya mediası tərəfindən yayımlanması xəbərini oxuyanda ilk növbədə qürurlandım. Bu, çox fərqli bir hiss idi. Onları sözlə tam ifadə etməyə çətinlik çəkirəm.\n- Nərmin xanım özü sizə müraciət etmişdi?\n- Bəli. Mən daha əvvəl dərisində problem olan bir xanımı makiyaj edib, paylaşmışdım. Həmin videonu görəndən sonra Nərmin mənə şəklini yolladı və bildirdi ki, dəyişmək və öz cizgilərini görmək istəyir. Amma şəklini paylaşmağımızla razılaşmırdı. Deyirdi, utanıram... Biz görüşəndə ona izah etdim ki, utanmalı bir şey yoxdur. Sən bir çox insanlara örnək və dəstək ola bilərsən. Şükür Allaha, sağ-salamatsan. İnşallah, hər şey düzələcək.\nO, mənə güvəndi və görüntüləri sosial şəbəkələrdə paylaşmağımıza razılaşdı. Tövsiyələrim öz bəhrəsini verdi. Hazırda Nərmin Rusiyada həkimlərlə əlaqə qurub. Yaxın zamanlarda onun üzündə cərrahi əməliyyatın aparılacağı gözlənilir.\n- O, makiyajdan sonra ilk dəfə güzgüyə baxanda və dəyişimini görəndə hansı reaksiyanı verdi?\n- Bu dərəcədə dəyişəcəyini gözləmirdi... Son nəticə yaxşı mənada onu təəccübləndirdi. Sosial şəbəkələrdə paylaşdığımız görüntülərdə də onun dəyişimdən necə təsirləndiyi hiss olunur.\n- Ümumiyyətlə, yaşlı qadınların makiyajdan sonra inanılmaz dəyişimlərini görəndə hansı hissləri keçirirlər?\n- Makiyajdan sonrakı görünüşlərinə inana bilmirlər... Təbii ki, son nəticəni görür və şoka düşürlər.\n- Siz neçə yaşınızdan makiyaj ustası kimi fəaliyyət göstərirsiniz?\n- 18 yaşımdan bu işlə məşğulam.\n- Azərbaycanda tez-tez gözəllik salonları açılır, paytaxtda onların sayı az deyil. Sizin Gözəllik Akademiyası hansı xidmətlərə görə fərqlənir?\n- Salonumuzda hər bir müştəriyə özəl xidmət göstərilir. Müştərilərimizin rahatlığı üçün bütün imkanlar yaradılıb. Həm salonun özəl interyeri, həm də hər müştərinin obrazına individual yanaşma bizi digərlərindən fərqləndirir.\n- Ötən günlərdə xalq artisti Flora Kərimovanı da makiyaj etdiniz... Bu təklif kimdən gəldi?\n- Əslində, bu mənim öz ideyamdı. Çoxdan istəyirdim, Flora Kərimovanın stilini dəyişim. Nəhayət, onu makiyaj etdim. Video-paylaşımım sevgililər gününə düşdü. Görüntüləri bu sözlərlə paylaşdım: “Hər birinizə əvəzolunmaz, bənzərsiz, möhtəşəm, Azərbaycan musiqisinin canlı əfsanəsi olan, korifey sənətkar və hər birimizin ürəyində taxt-tac quran gözəl Flora Kərimova qədər sevilməyi arzu edirəm“. İşim rəğbətlə qarşılandı. İzləyicilərim videonu bəyəndiklərini yazdılar.\n- Anar bəy, bütün insanlar stilini dəyişə bilərmi? Yəni bunu hamıya etmək mümkündürmü? Kiminsə stilini dəyişməkdən imtina edərsizmi?\n- Mənə müraciət edən bütün insanların stilini dəyişirəm. Kimdənsə imtina etmirəm. Çünki bunu etməyə ixtiyarım yoxdur. Mən xidmət sahəsində çalışıram və hər kəsin müraciətini yerinə yetirirəm.\n- Sizin öz fərqli imiciniz var... Bəs, öz imiciniz və stilinizdə yenidən dəyişlik etmək fikriniz varmı?\n- Hazırda mən nə stilimi, nə də imicimi dəyişmək fikrindəyəm... 50 yaşıma çatanda bu haqda fikirləşəcəm.\n- Bəs, xanımlar hansı yaş dövründən sonra stillərində dəyişiklik etsələr daha yaxşı olar?\n- 40-45 yaşdan sonra dəyişiklik məsləhətdir.\n- Bundan sonra hansı məşhuru makiyaj etmək istəyirsiz?\n- Onu deyə bilmərəm. Bu sürprizdi...\n- Olurmu ki, kişilər imicində dəyişiklik üçün müraciət etsinlər?\n- Mən kişi imici və stili ilə məşğul olmuram.\n- Bəs, bundan sonra hansı ideyalarınız var?\n- Yeni idealarım çoxdu. Onları İnstaqram səhifəmdə görə biləcəksiniz.\n- Anar bəy, belə bir xəbərlər yayılıb ki, yaşamaq və işləmək üçün Avropaya köçürsüz. Düzdürmü? Hansı müddətə gedirsiz və burdakı işləriniz necə olacaq?\n- Bəli, düz xəbərdir. Avropadan çox gözəl təklif almışam. Bütün media nümayəndələrini dəvət edib, mətbuat konfransı keçirəcəm. Hansı şəhərə getdiyimi, tarixi və neçə illik müqavilə bağladığımı konfransda açıqlayacağam.\n- Bu ilin saç stili necədir? Qadınlara nəyi məsləhət görəsiniz?\n- Qadınlar mənim sosial şəbəkədəki səhifəmi izləyib, bu ilin həm saç, həm də makiyaj stillərinin necə dəyişəcəyini öyrənə bilərlər.


Tacikistan Archives - Qafqaz Xəbər Agentliyi - qafqaznews.az\nJanuary 24, 2017 14:55 Admin\nTacikistanda edam hökmü bərpa ola bilər\nAugust 4, 2016 13:30 Admin\nHüquq-mühafizəçiləri baş prokurorun mövqeyini tənqid atəşinə tutublar. Tacikistanın baş prokuroru Yusuf Rahmonov, xüsusi ağır, o cümlədən də terror aktı və dövlət çevrilişinə cəhd kimi cinayətlər Ətraflı →\nPrezident: “Hektarı sotdan, milyardı milyondan ayıra bilmirlər”\nMarch 2, 2016 18:19 Admin\nTacikistan prezidenti İmaməli Rəhman martın 1-də iki yeni dövlət televiziya kanalının — “Varziş” (İdman) və “Sinamo”(Kino) telekanallarının yayımına start verib. Novator.az-ın məlumatına görə, İmaməli Rəhman Ətraflı →\nTacikistanda Emomali Rahmonun ömürlük prezidentliyinə imkan verən Konstitusiya dəyişiklikləri qəbul edilib\nJanuary 22, 2016 16:44 Admin\nTacikistan parlamentinin aşağı palatası hazırkı prezident Emomali Rahmonun ömürlük prezident olmasına imkan verən Konstitusiyaya dəyişikliklərini qəbul edib.APA-nın “ASİA-Plus”a istinadən verdiyi məlumata görə, eyni şəxsin bu Ətraflı →\nGüləşçilərimiz ermənilərə belə qalib gəldi-VİDEO\nJanuary 16, 2016 10:26 Admin\nBeynəlxalq turnirə start verilib. Güləş üzrə yığma komandamız İranda keçirilən beynəlxalq turnirə uğurlu start verib. Yarışın ilk günündən qazancımız bir bürünc medal olub. Qafqaznews.az xəbər Ətraflı →\nDüşənbədə gimnast qız günbəzin altında trük edərkən yıxıldı – VİDEO\nJanuary 11, 2016 09:15 Admin\nTərəf müqabili onu tuta bilmədi. Düşənbə sirkində bədbəxt hadisə baş verib. Tacikistan gimnastı günbəzin altında trük edən zaman yıxılıb. Oxu.Az-ın Lifenews-a istinadən verdiyi xəbərə görə, Ətraflı →\nQiyamçı tacik general öldürülüb\nSeptember 16, 2015 17:29 September 16, 2015 18:20 Admin\nRusiyanın rəsmi xəbər agenliyi TASS Tacikistanın güc strukturlarındakı mənbələrinə istinadən qiyamçı general Abduhalim Nazarzodanın öldürüldüyünü xəbər verir. Virtualaz.org saytı xəbər verir ki, agentliyin mılumatına görə, Ətraflı →\nAzərbaycan millisinin və “Neftçi”nin sabiq baş məşqçisi Əhməd Ələsgərov vəfat edib\nMay 20, 2015 10:46 Admin\nAzərbaycan millisinin və “Neftçi”nin sabiq baş məşqçisi Əhməd Ələsgərov dünyasını dəyişib. Mütəxəssis 79 yaşında uzun sürən xəstəlikdən sonra həyatla vidalaşıb. Əhməd Lətif oğlu Ələsgərov 1935-ci Ətraflı →\nTacikistan prezidenti 250 min sakinlik şəhərin təməlini qoyub\nMarch 25, 2015 10:35 Admin\nTacikistanın şimalında yeni şəhərin təməlqoyma mərasimi keçirilib. Mərasimdə Tacikistan prezidenti İmaməli Rəhman iştirak edib. APA-nın “Gazeta.ru”ya istinadən verdiyi xəbərə görə, dövlət başçısının mətbuat xidməti yeni Ətraflı →\nBu ölkədə SMS xidməti qadağan edildi\nOctober 10, 2014 13:59 Admin\nTacikistanın mobil operatorları ölkə paytaxtı Düşənbənin sakinləri üçün qısa mətn məlumatları mübadiləsi (sms) imkanlarını söndürüblər\nİlham Əliyev Tacikistana gedir\nSeptember 25, 2014 15:08 Admin\nAzərbaycan prezidenti Emoməli Rəhmon və bir sıra dövlət rəsmiləri ilə görüşəcək\nİlham Əliyev KXDR və Tacikistana təbrik məktubu göndərdi\nSeptember 8, 2014 20:23 Admin\nDövlət başçısı Tacikistan Respublikasının Prezidenti Emoməli Rəhmonu da təbrik edib


Üçqat dünya çempionu yeni hədəflərini açıqladı » Football-plus.az\nÜçqat dünya çempionu yeni hədəflərini açıqladı\n“Zədələnmək istəmirsənsə, gərək evdə oturasan”\nBoksumuza dağıstanlı legionerlərin axını “Baku Fires” vasitəsi ilə oldu. 2010-da başlayan bu axından 7 il keçib. Artıq əksəriyyəti vətəninə qayıdıb. Kimisi zədələnib, kimisi karyerasını bitirib, kimisi də rəqabətə tab gətirməyib. Onlardan ustalığı və xarakteriylə seçilən isə yalnız Məhəmmədrəsul Məcidov (+91 kq) oldu. 2011 və 2013-cü illərdə dünya çempionu olaraq boksumuzda ilkə imza atan legioner 31 yaşında rekordunu daha da təkmilləşdirdi. Çətin ki, yaxın gələcəkdə hansısa boksçumuz bu rekordu təkrarlasın. İndi bircə qalır Olimpiadada qızıl medal qazanmaq. Olimpiya Oyunlarına isə hələ 3 il var. Bu müddət ərzində çox şey ola bilər…\nÇərşənbə günü Gənclər və İdman Nazirliyinin inzibati binasında keçirilən mətbuat konfransında Məcidov da iştirak edirdi. Tədbir başa çatdıqdan sonra onunla ayaqüstü söhbətləşdik:\n- Artıq üçqat dünya çempionusan. Qaldığın yerdən davam edəcəksən?\n- Əvvəlcə onu qeyd edim ki, Rio de Janeyro Olimpiadasından heç kimə deməmişdim ki, karyeramı başa vururam. Mənə zəng edib bu haqda soruşanda “əlbəttə, yox” cavabını verirdim. Bilmirəm, bu söz-söhbət hardan çıxıb. Təbii ki, yoluma davam edəcəm. Braziliyada uğurlu çıxış edə bilmədim. Zədə medalçılar sırasında yer almağa imkan vermədi. İlk Avropa Oyunlarından bu yana çoxlu zədələrim olub. Bu üzdən sabit və uğurlu çıxış edə bilmirdim. Diz bağlarımdan və vətərdən zədə almışdım. Nə etmək olardı? İndi səhhətim qaydasındadı. Azərbaycanı beynəlxalq yarışlarda təmsil etməyə davam edəcəm.\n- Olimpiya boksunun dəbilqəsiz keçirilməsi zədələrin artmasına səbəb olur?\n- Sözsüz. Bu üzdən başdan çoxlu zədələr alırıq. Rəqibin başı üzünə dəyəndə zədə əmələ gəlir. Ancaq mənə dəbilqəsiz döyüşmək daha xoş və rahatdı.\n- Tokio Olimpiadasına qədər dördqat dünya çempionu olmaq haqda fikirləşirsən?\n- Əlbəttə. Olimpiya Oyunlarına hələ vaxt var. Gələn il dünya çempionatı Rusiyanın Soçi şəhərində təşkil olunacaq. Orda da döyüşüb, titulumu qorumağı düşünürəm.\n- Əvvəlki fiziki formanı bərpa etmək üçün məşq planı tərtib etmisən?\n- Bu formanı geri qaytarmaq mənim üçün çətin deyil. Son vaxtlar səhhətimlə bağlı problemlər var idi. Dizimdən əməliyyat olundum. Yüklənmə altında məşq edirsənsə, zədələr qaçılmazdı. Zədələnmək istəmirsənsə, gərək evdə oturasan. Bu dəfə fiziki hazırlıq sarıdan geri qalsam da, təcrübə və ustalıq cəhətdən artırmışdım. Turnirdən-turnirə, döyüşdən-döyüşə təcrübəmi zənginləşdirirəm. Bu uğurda xarakter də sözünü deyir. Səhhətim qaydasında olsa, dördqat dünya çempionu ola bilərəm. İnşallah, fiziki hazırlığımı da qaydasına salacam. Boks Federasiyasının rəhbərliyinə minnətdarlığımı bildirirəm. Bizə hər zaman dəstək verir. Mənə işləmək qalır.\n- Prezident sənə və sərbəst güləşdə 3 qat dünya çempionu olan Hacı Əliyevə təqaüd verilməsiylə bağlı sərəncam imzaladı. Karyeranı bitirdikdən sonra da burda yaşamağı düşünürsən?\n- Prezidentin bu addımını eşitdikdə çox sevindim. Ona minnətdarlığımı bildirirəm ki, ağır iş rejiminə baxmayaraq, çıxışımızı diqqət mərkəzində saxlayır. Bu da mənim üçün əlavə stimuldu. Azərbaycan, Bakı çox xoşuma gəlir. Tez-tez ailəmi də bura gətirirəm. Sadəcə, valideynlərim, qohumlarım Dağıstanda yaşayır. Onları bura gətirə bilmərəm. Bəzən burda, bəzən orda qalıram.\n- APB və WSB-dən növbəti mövsüm üçün təklif almısan?\n- APB ilə müqaviləm var. Ancaq yeni mövsümlə bağlı mənə müraciət edən olmayıb. Həmçinin bir neçə promouter şirkətindən peşəkar boksla bağlı təklif almışam. ABŞ, İngiltərə və Almaniyadan mənə dəvətlər gəlib. Ancaq hazırda Tokio Olimpiadası haqda düşünürəm. Olimpiya çempionu olmaq istəyirəm.\n- Yığmanın sabiq baş məşqçisi Pedro Rok ilə yeni çalışdırıcısı Leonid Loivskinin metodologiyasında hansı fərqlər var?\n- Biri Kuba, digəri Ukrayna boks məktəbinin yetirməsidi. Hərəsindən müsbət məqamları mənimsəyirik. Loivski məşqlərdə daha sərt və tələbkardı. Hazırlıq prosesində boksçulara vaxtı öldürməyə imkan vermir. Onun məşqləri daha çox xoşumuza gəlir.\n- Vladimir Kliçko ilə 2011-ci ildə dünya çempionatının finalında məğlub etdiyin Entoni Coşua döyüşəndə kimə azarkeşlik edirdin?\n- Hər ikisi mənim üçün tanışdı. Ancaq heç biri dostum, qardaşım və düşmənim deyil (gülür). Onlar çox gözəl boks nümayiş etdirdi. Uduzsa da, ukraynalı əlcək ustasının da yaxşı çıxış etdiyini söyləməliyəm. Coşuaya da “əhsən” düşür.\n- Britaniyalı boksçu qalib gəldikdən sonra ətrafındakılara ona 2011-də qalib gəldiyini xatırlatdın?\n- Bunu hamı bilir. Coşua peşəkar boksda, mən isə olimpiya boksunda çempion olmuşam. Deməzdim ki, peşəkar boks bizimkindən çətindi. Biz üç raund ərzində onların 12 raundda etdiyini həyata keçirməliyik. Burda çox tez düşünməli və işləməlisən.


“Qafqazlı qardaşqızı” növbəti dəfə göstəriləcək - AZƏRTAC\nAzərbaycan Dövlət Musiqili Teatrında maraqlı tamaşalardan sayılan SSRİ Xalq artisti, məşhur bəstəkar Rauf Hacıyevin “Qafqazlı qardaşqızı” operettası əsasında hazırlanmış eyniadlı səhnə əsəri nümayiş ediləcək.\nAZƏRTAC xəbər verir ki, teatrın rus bölməsi tərəfindən hazırlanan tamaşanın quruluşçu-rejissoru, Əməkdar incəsənət xadimi Əli Usubovdur.\nRauf Hacıyevin musiqisi, sevgi və intriqadan ibarət maraqlı süjeti, incə, məntiqli yumoru ilə seçilən “Qafqazlı qardaşqızı” operettası indiyə qədər Moskvanın, Sankt-Peterburqun, Riqanın, Nalçikin, Volqoqradın musiqili teatrlarında tamaşaya qoyulub.\nQeyd edək ki, mayın 14-də göstəriləcək tamaşanın quruluşçu-dirijoru Əməkdar incəsənət xadimi Nazim Hacıəlibəyov, quruluşçu-rəssamı Rusiya Rəssamlıq Akademiyasının həqiqi üzvü, professor Dmitri Çerbadji, quruluşçu-baletmeysterləri Leyla və Zakir Ağayevlərdir.\nBiletləri şəhərin bütün teatr-konsert kassalarından, “ASAN xidmət” mərkəzlərindən, eləcə də “iticket.az” saytından əldə etmək olar.\nAZERTAG.AZ :“Qafqazlı qardaşqızı” növbəti dəfə göstəriləcək\nPrezident İlham Əliyev və baş nazir Nikol Paşinyanla görüşdən sonra Avropa İttifaqı Şurasının Prezidenti Şarl Mişel mətbuata açıqlama verib YENİLƏNƏCƏK\n22.05.2022 [21:15] SİYASƏT\n22.05.2022 [21:05] CƏMİYYƏT\n22.05.2022 [20:30] İDMAN\n22.05.2022 [20:15] RƏSMİ XRONİKA\n22.05.2022 [20:01] SİYASƏT\n22.05.2022 [19:36] İDMAN\n22.05.2022 [19:05] İDMAN\n22.05.2022 [18:52] SİYASƏT\n22.05.2022 [18:33] CƏMİYYƏT\n22.05.2022 [18:29] İDMAN\n22.05.2022 [18:22] İDMAN\n22.05.2022 [18:15] İQTİSADİYYAT\n22.05.2022 [18:03] ELM VƏ TƏHSİL


Dolları ən baha alan və ən ucuz satan banklar | marja.az\nDolları ən baha alan və ən ucuz satan banklar\nBu gün dolları ən baha alan və ən ucuz satan banklar məlum olub.\n“Marja” xəbər verir ki, bu gün dolları ən yüksək qiymətə Günay Bank (1.7100 manat) , “Amrahbank “ (1.7100 manat) , Bank of Baku (1.7100 manat) , Bank BTB (1.7100 manat), Expressbank (1.7100 manat), Unibank (1.7100 manat) alır.\nDigər banklarda dolların alış kursu 1.6600 -1.7000 manat səviyyələrindədir.\nDolları ən aşağı qiymətə satan banklar isə Unibank (1.7320 manat), Bank SİLK VEY (1.7300 manata), Yapı Kredi Bank (Azərbaycan) (1.7300 manat), DəmirBank (1.7300 manat), GünayBank (1.7350 manat), “NBCBank” (1.7350 manat), “Azər-Türk Bank” (1.7350 manat) və Expressbankdır (1.7350 manat).\nDigər banklarda dolların satış məzənnəsi 1.7380 -1.7500 manat səviyyələrindədir.


Cəbhədə qızğın döyüşlər davam edir -\nOktyabr 24 2020\nAzərbaycann və Ermənistan qoşunlarının təmas xətti boyunca ağır döyüşlər davam edir. Tərəflər bir-birini mülki əhalini hədəf almaqda ittiham edirlər.\nAzərbaycan Müdafiə Nazirliyinin məlumatına görə, oktyabrın 23-ü gün ərzində və 24-nə keçən gecə cəbhənin Ağdərə, Xocavənd, Füzuli, Hadrut və Qubadlı istiqamətlərində döyüş əməliyyatları müxtəlif intensivliklə davam edib.\n“Cəbhənin Xocavənd, Füzuli və Qubadlı istiqamətlərində mütəşəkkil müqavimət göstərə bilməyən Ermənistan silahlı qüvvələri bölmələrinə atəşlə ciddi ziyan vurulub. Düşmənin silah və sursat, yanacaq ehtiyatları anbarları sıradan çıxarılıb. Bəzi istiqamətlərdə düşmən nizamsız qaydada mövqelərini tərk edərək geri çəkilib,” nazirliyin məlumatında deyilir.\nErmənistan Müdafiə Nazirliyinin rəsmi Artsrun Hovanisyan bildirirb ki, Azərbaycan Ordusunun bəzi texniki və kəmiyyət üstünlüyü Qarabağda qarşısına qoyduğu məqsədlərin həlli üçün bəs etməyib.\n“Bəli, bəzi istiqamətlərdə bu üstünlüyə görə geri çəkilmək məcburiyyətində qaldıq, itkilərimiz var. Ancaq çox sayda müasir silaha sahib olması düşmən üçün həlledici rol oynamadı.”\nAktiv əməliyyatların bir aya yaxındır davam etdiyini xatırladan Ovanisyan döyüşlərdə 150,000 Azərbaycan hərbçisinin iştirak etdiyini deyib.\n“Aydındır ki, belə genişmiqyaslı bir hazırlıqla məqsəd Arazın sahili boyunca kiçik bir ərazini ələ keçirmək ola bilməzdi. Ancaq nəticədə əldə etdikləri budur,” Hovanisyan qeyd edib.\nO, hazırda Dağlıq Qarabağ zonasında bütün istiqamətlərdə ön xətt boyunca lokal döyüşlərin getdiyini bildirir.\nHovanisyan Facebook səhifəsində Azərbaycan Ordusnun həmçinin cəbhənin cənub cinahında, Laçın rayonu istiqamətində hücum əmliyyatları keçirdiyini, şiddətli döyüşlərin getdiyini yazır. Onun dediyinə görə, Azəbryacan tərəfinin bütün hücumlarının qarşısı alınır.\nErmənistan Müdafiə Nazirliyinin mətbuat katibi Şuşan Stepanyan bildirib ki, Azərbaycan Silahlı Qüvvələrinin cəbhə xəttinin cənub istiqamətində böyük bir bölməsi məhv edilib.\n“Ermənistan silahlı qüvvələrinin cənub istiqamətindəki uğurlu əməliyyatı nəticəsində düşmənin bir xüsusi təyinatlı bölməsinin böyük hissəsi məhv edilib, 9 ədəd texnika ələ keçirilib. Erməni həkimlər əsir götürülmüş bir Azərbaycan hərbiçisinin üzərində cərrahi əməliyyat aparıb. Hərbi əsirin səhhəti ağır-stabil qiymətləndirilir,” Stepanyan qeyd edib.\nCümə günü ABŞ Dövlət Katibi Maykl Pompeo Vaşinqtonda Ermənistan və Azərbaycanın xarici işlər nazirləri ilə görüşüb. O, yerlərdə vəziyyətlə bağlı onların fikirlərini öyrənmək istədiyini bildirib.\nDövlət Katibi Pompeo əvvəlcə Azərbaycanın xarici işlər naziri Ceyhun Bayramov, daha sonra isə Ermənistan xarici işlər naziri Zöhrab Mnatsakanyanla görüşüb.\nErmənistanın Xarici İşlər naziri Zöhrab Mnatsakanyan Vaşinqtona səfəri zamanı jurnalistlətə deyib ki, Qarabağ münaqişəsi zonasındakı döyüş əməliyyatları nəticəsində 90,000 insan qaçqın düşüb.\n“Dağlıq Qarabağın şəhərləri və kəndləri pilotsuz uçuş aparatlarının, artlleriyanın və aviasiya bombardumanlarının davamlı atəşi altındadır. Təxminən 90 min nəfər qaçqın düşüb, evlərini, mülklərini itirib, 8 minədək infrastruktur obyekti məhv edilib,” Mnatsakanyan qeyd edib.\nNazir jurnalistlərin Ermənistanın Azərbaycanın mülki infrastrukturlarını atəşə tutması ilə bağlı suallarına “tamamilə əhəmiyyətsiz ittihamdır” deyə cavab verib.\nAzərbaycan Müdafiə Nazirliyi bildirir ki, Ermənistan Müdafiə Nazirliyi rəsmisinin guya döyüşlərdə Azərbaycan Ordusunun xeyli sayda zirehli və avtomobil texnikasını itirməsi ilə bağlı səsləndirdiyi fikirlər onun əməliyyat şəraitindən tam xəbərsiz olmasının göstəricisidir.\n“Yayılan məlumatın reallıqla heç bir əlaqəsi yoxdur və qorxu içində olan erməni cəmiyyətini sakitləşdirmək məqsədilə hazırlanmış dezinformasiyadır. Hansı tərəfin nə qədər döyüş texnikasının məhv edildiyini və nə qədər qaldığını təyin etmək üçün Azərbaycan Müdafiə Nazirliyinin təqdim etdiyi videoları izləmək kifayətdir. Ordumuzun arsenalında düşmənə zərbə endirməyə yetərincə zirehli texnika var və onlar relyefə, əməliyyat şəraitinə, müxtəlif taktiki üsul və metodlara uyğun komandanlığın qərarına əsasən tətbiq edilir”.\nAzərbaycan Müdafiə Nazirliyi Ermənistan tərəfinin Azərbaycanın xüsusi təyinatlılarının böyük bir bölməsinin məhv edilməsi barədə yaydığı məlumatı da təkzib edib.\n“Bu məlumat Ermənistan Müdafiə Nazirliyinin nümayəndələrinin narahat gecə yuxularının məhsuludur. Düşmənin yaydığı müxtəlif növ dezinformasiyalar döyüşlər zamanı aldığı zərbələrin təsirinə mütənasib olaraq dəyişir. Qoşunlarımız cəbhənin bütün istiqamətlərində düşmənə ağır zərbələr endirməklə onun müdafiə xəttini darmadağın edib,” nazirlik qeyd edir.\n“Ümumilikdə ölənlərin sayı 5000-ə yaxındır,” o, qeyd edib.\nErmənistan oktyabrın 24-də daha 36 hərbçisinin öldürüldüyünü bildirib. Rəsmi məlumatlara görə, ümumilikdə Ermənistan 963 hərbçisini itirib. Lakin məlumat müstəqil təhlilçilər tərəfindən təsdiq olunmayıb.\nMünaqişə dövründə çoxsaylı mülki itkilər də var. Azərbaycan Baş Prokuroru bildirib ki, ümumilikdə sentyabrın 27-dən oktyabrın 20-dək Azərbaycanın 63 mülki vətəndaşı həlak olub, 298 nəfər yaralanıb.\nAzərbaycan Müdafiə Nazirliyi bildirir ki, oktyabrın 24-də Ermənistan Silahlı Qüvvələri Azərbaycanın Goranboy-Naftalan istiqamətində yerləşən, həmçinin Tərtər, Bərdə rayonlarının yaşayış məntəqələrini və Qubadlı rayonunun ərazisini Ermənistan ərazisindən artilleriya atəşinə tutur.\nAzərbaycan prezidentinin köməkçisi Hikmət Hacıyev hesab edir ki, Ermənistanın öz ərazisindən Azərbaycan ordusunun bölmələrini Ermənistan-Azərbaycan dövlət sərhədinin Zəngilan, Qubadlı və Laçın rayonları istiqamətində atəşə tutması, Ermənistan ərazisindən Azərbaycanın ərazisinə hücumların edilməsi növbəti hərbi təcavüz aktıdır.\n“Bu hərəkət hərbi təcavüz aktı olmaqla bərabər Ermənistanın bu kimi hərbi avantüraları siyasi təxribat və münaqişənin coğrafiyasının genişləndirilməsi məqsədini daşıyır. Bununla, Ermənistan üzv olduğu siyasi-hərbi təşkilat çərçivəsində digər ölkələrə qarşı güc tətbiq etmək və güc tətbiq edərək hədələməkdən çəkinmək barədə üzərinə götürdüyü öhdəliklərini kobud şəkildə pozur. Ali Baş Komandan, Prezident İlham Əliyev tərəfindən bəyan edildiyi kimi Azərbaycanın Ermənistan ərazisində heç bir hərbi hədəfləri yoxdur. Azərbaycanın BMT Nizamnaməsinin 51-ci maddəsinə uyğun olaraq, özünü müdafiə məqsədilə hərbi təcavüz və hücum hallarının qarşısını almaq üçün legitim hərbi hədəflərə qarşı atmağa məcbur ola biləcəyi addımların məsuliyyəti tam şəkildə Ermənistanın üzərinə düşür,” Hacıyev qeyd edir.\nAzərbaycan Baş Prokurorluğunun məlumatına görə, oktyabrın 24-də erməni silahlı qüvvələri tərəfindən Tərtər rayonunun Kəbirli kəndinə raket atılması nəticəsində 16 yaşlı Orxan İsmayılzadə həlak olub.\nBundan başqa, bu gün Goranboy rayonunun Tapqaraqoyunlu kəndinə top mərmilərinin düşməsi nəticəsində Qafar Yaqubov və Bəylər Şirinova məxsus fərdi yaşayış evlərinə külli miqdarda ziyan dəymişdir.\nProkurorluq bildirir ki, oktyabrın 17-də Gəncə şəhərinə raket atılması nəticəsində xəsarət alan 13 yaşlı Artur Mayakov xəstəxanada vəfat edib.\nAzərbaycan Prezidentinin köməkçisi Hikmət Hacıyev özünün Tvitter səhifəsində yazıb ki, Ermənistan tərəfindən atılan “Smerç” raketi yaşayış evinin həyətinə düşüb.\n“Ermənistan silahlı qüvvələri müntəzəm olaraq yerli mülki əhalini hədəfə alır. Belə ki, düşmən ötən gün (oktyabrın 23-də) Goranboy rayonu Tapqaraqoyunlu kəndinə 9M528 “Smerç” raketi atıb. Raket yaşayış evinin həyətinə düşüb,” o qeyd edib.\nÖzünü “Dağlıq Qarabağ Respublikası” adlandıran tanınmamış qurumun fövqəladə hallar xidməti bildirir ki, Azərbaycan Silahlı Qüvvələri Xankəndi (Stepanakert) şəhərini atəşə tutub.\n“Raket atəşi nəticəsində bir avtomobil yanıb, bitişik bina və mağazalar dağılıb, qaz kəməri zədələnib. Ölüm hadisəsi yoxdur. Əsgəran rayonunun Avetaranos kəndinin atəşə tutulması nəticəsində bir nəfər mülki şəxs yaralanıb,” məlumatda qeyd edilir.\nÖzünü “Dağlıq Qarabağ Respublikası” adlandıran tanınmamış qurumun ombudsmanı Artak Beqlaryan Twitter səhifəsində yazıb ki, ümumilikdə, sentyabrın 27-dən inidyədək 37 dinc sakin həlak olub, 118 nəfər yaralanıb.\nAzərbaycan Respublikası Ərazilərinin Minalardan Təmizlənməsi üzrə Milli Agentlik bildirir ki, oktyabrın 23-də 175 ədəd partlamamış hərbi sursat (PHS), 2 ədəd hərbi məqsədlər üçün istifadə olunan meteoroloji radiopelenqator və 35 ədəd partlamış mərmi qalıqları aşkar olunub. Agentliyin partlayış qrupu tərəfindən 1 ədəd raket, 1 ədəd 9N235 bombacığı və 2 ədəd dron zərərsizləşdirilib.\nÜmumilikdə agentlik tərəfindən 27 sentyabr – 23 oktyabr tarixlərində 282 ədəd partlamamış hərbi sursat (PHS), 1 144 ədəd 9N235 bombacıqları, 1 180 ədəd müxtəlif çaplı patronlar, 1 ədəd qaz qumbarası, 14 ədəd hərbi məqsədlər üçün istifadə olunan meteoroloji radiopelenqator, 6 ədəd dron (zərərsizləşdirilib), 2 ədəd raketin mikrosxemi və 401 ədəd partlamış raket hissələri aşkar olunub.\nOktyabrın 24-də Azərbaycanın Hərbi Komandanlığı döyüşlər gedən istiqamətlərdəki yaşayış məntəqələrində məskunlaşan dinc əhaliyə bir müraciət edərək onların xəsarət almaması üçün hərbi obyekt və infrastrukturdan uzaq durmasını tövsiyə edir.\n“Eyni zamanda Azərbaycanın Hərbi Komandanlığı Ermənistanın hərbi-siyasi rəhbərliyi tərəfindən aldadılaraq ölkəmizin işğal olunmuş ərazilərinə gətirilən əsgər və könüllülərə də müraciət edərək silahı yerə qoymağı və təslim olmağı təklif edir. Onu da əlavə edək ki, Azərbaycan tərəfinə keçən mülki əhalinin təhlükəsizliyinin, qida, tibbi yardım və digər ehtiyaclarının təmin edilməsi üçün komandanlıq bütün müvafiq zəruri tədbirləri görməyə hazırdır. Bundan əlavə, beynəlxalq humanitar hüquqa uyğun olaraq hərbi əsirlərin, mülki şəxslərin bütün hüquqları qorunacaq və üçüncü dövlətlərə keçmək istəyən şəxslərə beynəlxalq təşkilatlar vasitəsilə lazımi şərait yaradılacaq,” Müdafiə Nazirliynin məlumatında deyilir.\n“Bu qarşıdurmanın nəticəsi olaraq bölgədə insanlar uzun müddətdir ki, ani bir döyüş dalğası nəticəsində yaralanmaq və ya öldürülmək qorxusu ilə yaşayır,” Beynəlxalq Qırmızı Xaç Komitəsi qeyd edir.


December 4, 2019 - Muhasibat.Az\nÇörəyin hansı növləri ƏDV-dən azaddır?\nSual: Azərbaycan Respublikası Vergi Məcəlləsinin 164.1.27-ci maddəsinə əsasən çörəyin istehsalı və satışı ƏDV-dən azaddır. Bəs burada çörək dedikdə, müxtəlif növ undan (buğda, arpa, çovdar və s) bişirilmiş, müxtəlif formalarda olan (zavod, baton, kərpici, təndir, kürə, dönər və s. formalı çörəklər) … Read More\n“Azərbaycanla Türkiyə arasında elektron imzalar-ın tanınması ilə bağlı lazım olan hazırlıq işləri tamamlanıb”. Bunu Bakıda keçirilən 25-ci Azərbaycan Beynəlxalq Telekommunikasiya, İnnovasiya və Yüksək Texnologiyalar (“Bakutel”) Sərgisində iştirak edən Türkiyənin Nəqliyyat və İnfrastruktur naziri Mehmet Cahit Turhan deyib. Türkiyəli nazirin sözlərinə görə, … Read More\nTibbi sığorta haqlarının toplanacağı vaxt müəyyən oldu\nMilli Məclisin bu gün keçirilən plenar iclasında “Tibbi sığorta haqqında” Qanuna dəyişikliklər qəbul edilib. Dəyişikliyə əsasən, icbari tibbi sığortanın xidmətlər zərfi baza və əlavə hissələrdən ibarət olmayacaq. Zərf vahid toplu şəklində ambulator-poliklinika və stasionar şəraitdə göstərilən tibbi xidmətləri əhatə edəcək. … Read More\nXaricə mal satışından gəlir müəssisənin bank hesabına qeyri-rezident bank tərəfindən tutulan komissiyası məbləği çıxılan məbləğdən sonra qalan məbləğ daxil olur. Misal üçün, xarici mal alan kontrakt üzrə 10.000 ABŞ dolları vəsait köçürür, 30 ABŞ dolları qeyri-rezident bank tərəfindən tutulur və … Read More\nAudit, Audit xidməti, Bank hesablaşmaları, Mal satışı, Mühasib, mühasibat, mühasibat uçotu, mühasibat xidməti, vergi, Vergi bəyannaməsi\nAzərbaycanda Əlavə dəyər vergisinin istehlakçılara qaytarılması ilə bağlı normativ hüquqi akt layihəsi Nazirlər Kabinetinə təqdim olunub. (ƏDV-nin qaytarılması) Bunu Vergilər Nazirliyinin Vergi siyasəti Baş İdarəsinin rəisi Samirə Musayeva Vergilər Məcəlləsinə dəyişikliklərlə bağlı brifinqdə deyib. “Əlavə dəyər vergisinin istehlakçılara qaytarılması yeni … Read More


Məcburi dövlət sosial sığorta haqları ilə bağlı qərar verildi\n2019.06.11 10:17 (UTC+04:00)\nBakı Apelyasiya Məhkəməsi Azərbaycan Respublikası Konstitusiya Məhkəməsinə müraciət edərək Mülki Məcəllənin 2.5-ci maddəsinin Azərbaycan Respublikasının inzibati prosessual qanunvericiliyi baxımından şərh olunmasını xahiş edib.\nMüraciətdən və ona əlavə edilmiş sənədlərdən görünür ki, məcburi dövlət sosial sığorta haqları ilə bağlı tələblərə baxılarkən məhkəmələr arasında fikir ayrılığı yaranıb. Belə ki, bəzi hallarda həmin məsələlərə dair işlərə baxarkən məhkəmələr Mülki Məcəllənin bir sıra normalarını tətbiq edərək onların tələblərinə əsasən mübahisələri həll edirlər.\nMüraciətedənin qənaətinə görə, inzibati məhkəmə icraatı qaydasında məcburi dövlət sosial sığorta haqlarının ödənilməsi ilə bağlı işlərə baxılarkən Mülki Məcəllənin 2.5-ci maddəsinin tətbiqi ilə bağlı vahid məhkəmə təcrübəsinin formalaşdırılması məqsədilə həmin normanın şərh edilməsi zərurəti yaranıb.\nKonstitusiya Məhkəməsinin Plenumu müraciətlə bağlı aşağıdakıları qeyd etməyi zəruri hesab edir:\nPublik hüquqi münasibətlər bir tərəfin digər tərəfin hakimiyyəti tabeliyində olmasına əsaslanır. Bu münasibətlər ümumi maraqlar naminə və dövlətin adından fəaliyyət göstərən bir tərəfin – publik orqanın hakimiyyət səlahiyyətlərinə malik olmasına, digər tərəfin – fərdin (fiziki və hüquqi şəxslərin) isə tabeçiliyinə əsaslanmaqla tərəflərin subordinasiyasını nəzərdə tutur. Xüsusilə qeyd olunmalıdır ki, publik orqanın tələbləri və şəxslərin vəzifələri müqavilədən deyil, qanundan irəli gəlir (Konstitusiya Məhkəməsi Plenumunun "Azərbaycan Respublikası Vergi Məcəlləsinin 78.3, 85.4, 90.3 və 93.1.1-ci maddələrinin şərh edilməsinə dair" 2011-ci il 12 yanvar tarixli Qərarı).\nBundan fərqli olaraq, mülki hüquq münasibətləri tərəflərin bərabərliyi və onların iradələrinin sərbəstliyinə əsaslanan hüquq münasibətləridir. Bu münasibətləri tənzimləyən mülki hüquq normaları daha çox mahiyyətcə dispozitiv olan qaydalardır (Konstitusiya Məhkəməsi Plenumunun "Azərbaycan Respublikası Mülki Məcəlləsinin 467-ci maddəsinin bəzi müddəalarının şərh edilməsinə dair" 2014-cü il 15 iyul tarixli Qərarı).\n1) bu, əmlak baxımından bir-birindən təcrid olan subyektlər arasındakı münasibətlərdir. Mülki hüquq münasibətlərində tərəflərdən hər birinin öz əmlakı var və o, digər tərəfin əmlakı üzərində sərəncam vermək səlahiyyətlərinə malik deyil;\nBu səbəbdən, Mülki Məcəllənin 2.5-ci maddəsi, qanunvericilikdə ayrı qaydanın nəzərdə tutulduğu hallar istisna olmaqla, digər bütün hallarda mülki qanunvericilik müddəalarının bir tərəfin digər tərəfə inzibati və ya digər hakimiyyət tabeliyinə əsaslanan əmlak münasibətlərinə, o cümlədən vergi, maliyyə və inzibati münasibətlərə tətbiq edilməsini prinsipial şəkildə qadağan edir.\nMəcburi dövlət sosial sığorta haqlarının ödənilməsi ilə bağlı yaranan münasibətlər də sosial təminat hüququnun predmetini təşkil etməklə, tərəflərin iradələrinin sərbəstliyinə və bərabərliyinə deyil, digər ümumi (publik) hüquq münasibətləri kimi bir tərəfin digərinə tabeliyinə, münasibətlərin məcburiliyinə, tənzimlənmənin imperativliyinə əsaslanır. Bu sahədə qanunverici "Sosial sığorta haqqında" Azərbaycan Respublikasının Qanununda dövlət sosial sığortasının məcburiliyi prinsipini qəbul etmiş, sığortaedənin üzərinə uçota durmaqla, dövlət sosial sığorta haqqını ödəməklə, sığortaçıya müvafiq hesabatları, arayışları təqdim etməklə bağlı vəzifələr qoymuş, qarşı tərəfin (məcburi dövlət sosial sığortası sahəsində dövlət idarəetməsini həyata keçirən orqanın) isə bununla bağlı səlahiyyətlərini dəqiq şəkildə müəyyən etmişdir. O da qeyd olunmalıdır ki, məcburi dövlət sosial sığorta haqlarının hesablanmasına və ödənilməsinə nəzarət üzrə dövlət vergi orqanlarının səlahiyyətləri Vergi Məcəlləsində göstərilmişdir.\nBeləliklə, məcburi dövlət sosial sığorta münasibətləri mahiyyət etibarilə ümumi (publik) hüquq münasibətləridir. Bu isə Mülki Məcəllənin 2.5-ci maddəsinin tələbləri baxımından, məcburi dövlət sosial sığorta haqlarının ödənilməsi ilə bağlı yaranan mübahisələrin inzibati məhkəmələr tərəfindən həmin Məcəllənin müddəalarına əsaslanmaqla həllini istisna edir.\nBununla belə, qanunverici "əgər qanunvericilikdə ayrı qayda nəzərdə tutulmayıbsa" müddəasını Mülki Məcəllənin 2.5-ci maddəsində ifadə edərkən, ümumi (publik) hüquq münasibətlərində mülki qanunvericiliyin tətbiqini tam istisna etməmişdir. Bu, yalnız qanunvericinin birbaşa göstərişinin olduğu halda mümkündür. Məsələn, Vergi Məcəlləsinin 78.2-ci maddəsinə müvafiq olaraq, vergi öhdəliklərinin yerinə yetirilməsi Mülki Məcəllədə nəzərdə tutulmuş ardıcıllıqla həyata keçirilir.\nAzərbaycan Respublikası Konstitusiyasının 130-cu maddəsinin VI və IX hissələrini, "Konstitusiya Məhkəməsi haqqında" Azərbaycan Respublikası Qanununun 60, 62, 63, 65-67 və 69-cu maddələrini rəhbər tutaraq, Azərbaycan Respublikası Konstitusiya Məhkəməsinin Plenumu\n3. Qərar "Azərbaycan", "Respublika", "Xalq qəzeti", "Bakinski raboçi" qəzetlərində və “Azərbaycan Respublikası Konstitusiya Məhkəməsinin Məlumatı”nda dərc edilsin.


Kəşfiyyat rəsmiləri Rusiyanın daha aqressiv olacağına dair xəbərdarlıq edir [Video]\nKəşfiyyat rəsmiləri Rusiyanın daha aqressiv olacağı ilə bağlı xəbərdarlıq edir\nABŞ prezident seçkilərinə müdaxilə cəhdlərindən sonra Rusiyadan gələn təhlükənin azalacağı gözlənilmir. ABŞ-ın yüksək vəzifəli kəşfiyyat rəsmiləri Moskvanın daha aqressiv və gözlənilməz addımlar atacağı ilə bağlı xəbərdarlıq edir.\nXəbərlərdə bundan çox bəhs edilməməsinə rəğmən Kim Conq Un-dan gələn təhlükələrin riski azalmayıb.\nABŞ-ın kəşfiyyat rəsmiləri ötən həftə keçirilən yüksək səviyyəli görüşlərdən sonra ABŞ-ın Rusiya ilə münasibətlərinin yaxsılaşacağına dair ümidləri puça çıxardı.\nMilli Kəşfiyyat İdarəsinin direktoru Dan Koats: “Rusiya bizim daha öncə şahidi olmadığımız bir şəkildə sosial media və digər imkanlardan istifadə edir. Bu isə o deməkdir ki, onlar bizim demokratik prosesimizə böyük hədədir”.\nFBI direktorunun vəzifəsini icra edən Enryu Makkeyb Ağ Evin Rusiyanın seçkilərə müdaxiləsi və Tramp kampaniyası ilə mümkün əlaqələrinə dair təhqiqatın gündəmdə ən aşağı yerdə olduğuna dair iddialarına zidd fikirlər səsləndirib və idarənin bu təhqiqatı çox mühüm hesab etdiyini deyib.\nOnun sözləri müdafiə naziri Cim Mattis kimi yüksək səviyyəli rəsmilərin etdiyi xəbərdarlıqlara uyğun gəlir. Mattis namizədliyinin təsdiqi ilə bağlı keçirilən dinləmədə Rusiyanı ABŞ-a və qlobal sabitliyə ən böyük hədə adlandırmışdı.\nLakin prezident Donald Trampın hakimiyyəti altında bu fikir dəyişib. Cümə günü kəşfiyyat rəsmiləri qanunvercilərə deyib ki, onların əsas prioriteti Şimali Koreyadan gələn təhlükədir.\nMərkəzi Kəşfiyyat Agentliyinin direktoru Mayk Pompeo: “Xəbərlərdə bundan çox bəhs edilməməsinə rəğmən Kim Conq Un-dan gələn təhlükələrin riski azalmayıb”.\nRəsmilər Şimali Koreyanın ABŞ-ı raketlə vurmağa nə dərəcə yaxın olduğunu deməktən imtina ediblər və təkcə onu deyiblər ki, hər sınaqda Pxenyan bunu etməyə daha çox yaxınlaşır.\nMüdafiə Kəşfiyyatı Agentliyinin direktoru Vinsent Stüart: “Onlar bu yoldadırlar və əməllərinə sadiqdirlər.”\nRusiya bizim daha öncə şahidi olmadığımız bir şəkildə sosial media və digər imkanlardan istifadə edir. Bu isə o deməkdir ki, onlar bizim demokratik prosesimizə böyük hədədir.\nBöyük təhlükələr arasında İslam Dövləti terror qrupu yer alır. Rəsmilər xəbərdarlıq edir ki, İŞİD artıq İraq və Suriyada yenidən qruplaşmağa hazırlaşır və döyüş meydançasındakı məğlubiyyətlərinə baxmayaraq, hələ də dünya boyu hücumlar həyata keçirmək imkanlarına sahibdir.\nBundan əlavə isə İran təhlükəsi də var ki, indiyədək nüvə razılığına əməl etməsinə baxmayaraq, Suriya və İraqda aktiv rol oynamağa və öz nüfuzunu yaymağa davam edir. Rəsmilər regionda İrana sadiq 10 min yarı-hərbi qüvvə döyüşçüsünün olduğunu bildirir.


"Azərbaycanla matç çox vacibdi" - Li Hodson\nBölmə: Ölkə futbolu | 7823 | 21:32 10-11-2016\n“Noyabrda iki oyunumuz olacaq. Azərbaycanla matç seçmə mərhələ görüşüdü. Bundan sonra isə Xorvatiya ilə yoldaşlıq görüşü keçirəcəyik. Hər iki qarşılaşma bizim üçün çox vacibdi”. Olimpsport.az xəbər verir ki, bu sözləri Şimali İrlandiya yığmasının futbolçusu Li Hodson deyib.\nBritaniya təmsilçisi DÇ-2018-in seçmə mərhələsi çərçivəsində sabah millimizi qəbul edəcək.\nBu oyunla bağlı ölkəsinin mətbuatına açıqlama verən Hodson qrupda ikinci yerə yüksəlmək istədiklərini bildirib: “Azərbaycana qalib gəlsək, qrupda ikinci yerə yüksələcəyik və marta qədər bu pillədə qalacağıq. Baş məşqçimiz Maykl Onil böyük iş görüb. Futbolçular hazırda yaxşı formadadılar. Bir sözlə, mükəmməl komandamız var. Bütün futbolçularda özünəinam hissi yüksəkdi. Nəyi bacardığımızı bilirik”.\nŞotlandiyanın “Reyncers” klubunun müdafiəçisi AÇ-2016-nın final mərhələsindəki iştiraklarını da yada salıb: “Avropa çempionatına qatılmaq bizə böyük təcrübə qazandırdı. Həmin turnirdən xoş təəssüratlarımız qalıb. Ümid edirəm ki, yığmamızın dünya çempionatına çıxmaq arzusu da həyata keçəcək”.(Apasport)


Gənclərin şikayətləri Avropa Məhkəməsində\n2021, 08 May, şənbə, Bakı vaxtı 23:46\nHəbsdə olan gənc fəallar Bayram Məmmədov və Qiyas İbrahimovun iki şikayəti Avropa İnsan Hüquqları Məhkəməsində (AİHM) icraata qəbul edilib.\nBu haqda məhkəmənin saytında bildirilir.\nGənc fəalların şikayətlərinin biri onların məhkəməyə qədər həbs edilmələri ilə bağlıdır. Həmin şikayətdə onların məhkəməyədək həbsdə tutulmasının qanunsuz olduğu iddia edilir.\nDigər şikayət isə həbs edilərkən gənclərə işgəncə verilməsi ilə bağlıdır. Bildirilir ki, yerli hüquq-mühafizə qurumlarına işgəncə iddialarının effektiv araşdırılması ilə bağlı şikayət edilsə də, bu məsələ həll olunmayıb.\nGənc fəalları vəkillər Elçin Sadıqov və Zibeydə Sadıqova təmsil edir.\nOnların AİHM-ə göndərdiyi şikayətdə iddia edilir ki, gənclərin Avropa Konvensiyasının 3-cü (İşgəncələrin qadağan olunması), 5-ci (Azadlıq və toxunulmazlıq ), 6-cı (Ədalətli məhkəmə araşdırması), 10-cu (İfadə azadlığı) və 18-ci (Hüquqlarla bağlı məhdudiyyətlərdən istifadənin hədləri) maddələrində nəzərdə tutulan hüquqları pozulub.\nMəhkəmədən pozuntuların tanınması, dəymiş maddi və mənəvi zərərin kompensasiya edilməsi istənilir.\nVəkillər məhkəmənin şikayətlərə prioritet qaydada baxmasını xahiş ediblər.\nBayram Məmmədov digər gənc fəal Qiyas İbrahimovla birgə ötən il mayın 10-da saxlanıblar. Daxili İşlər Nazirliyinin yaydığı məlumata görə, B.Məmmədovdan 2.904 qram, evinə baxış zamanı əlavə olaraq 1 kiloqram 150 qram heroin aşkar edilib.\nOnunla birlikdə saxlanan Q.İbrahimovdan da 2.607 qram, yaşadığı mənzilə baxış zamanı isə əlavə 1 kiloqram 10 qram heroin tapıldığı iddia edilir.\nHər iki gəncə 10 il həbs verilib. Gənclər məhkəmədəki çıxışlarında özlərini ittiham üzrə günahkar bilməyiblər. Bayram Məmmədov və Qiyas İbrahimov bildiriblər ki, onlar Heydər Əliyevin abidəsinə «Qul bayramınız mübarək!» şüarı yazdıqlarına görə şərlənərək həbs ediliblər.


Zərdabda sakinlər etiraz aksiyası keçirib » Bizim Əsr\nZərdabda sakinlər etiraz aksiyası keçirib\nTarix: 20 fev 2020 [20:42]\nDİN Zərdabda keçirilmiş aksiya ilə bağlı məlumat yayıb.\nDaxili İşlər Nazirliyinin Mətbuat Xidmətinin Bərdə regional qrupundan apa-ya verilən məlumata görə, Zərdab rayonunun Çallı kəndində yaranmış sosial problemlə əlaqədar kənd sakinləri etiraz aksiyasi keçirib.\nKeçirilmiş qanunsuz aksiyanın qarşısı polis əməkdaşları tərəfindən alınıb. Bu zaman saxlanılanlar və xəsarət alanlar olmayıb.\nZərdabda bir qrup sakin örüş torpaqlarının qanunsuz zəbt olunmasına etiraz edib.\nMəlumata görə, rayonun Çallı kənd sakinləri etiraz olaraq bu gün yolu bağlayıblar. Əraziyə polis əməkdaşları cəlb olunub.\nHadisə yerinə gələn Rayon İcra Hakimiyyətinin başçısı Mərdan Camalov sakinlərlə görüşüb, onların şikayətini dinləyib.\nM. Camalov problemi araşdırmaq üçün gələn həftədən komissiya yaradılacağını, qanunsuz zəbt olunan torpaqların sakinlərin istifadəsinə veriləcəyini qeyd edib.\nOxunub: 8040 dəfə\n2 iyn 2020 [11:06]\nTəhsil haqqını ödəyə bilməyən tələbələr 700 manat cərimə olundu\n1 iyn 2020 [13:33]\n27 may 2020 [10:28]\n20 may 2020 [12:39]\nAlmaniya Avropanı xilas etməyə məcbur ediləcək\n18 may 2020 [11:12]\nİsmayıl Vəliyevin kadrları hərəkətə keçib – Birinci müavin kim olacaq?\n16:18 Hesablama Palatası büdcənin icrası haqqında hesabatdan narazı qalıb 15:48 Sabiq mədəniyyət nazirinin topdağıtmaz biznesi (SİYAHI) 15:34 Paşinyan:Ermənistanda vəziyyət fəlakət həddindədir 15:19 Əbülfəs Qarayevin cəzalandırılma səbəbi bilindi — Tarixi xalçanı oğurlayıb özünə villa alan xanım səfirimiz kimdir? 15:14 Abituriyentlərin universitet və ixtisas seçimi asanlaşdırılır 15:10 Əliqismət Lalayev teatra gələndən deyir ki, aktyorlar mənim qulumdur - Şikayət 14:58 Türkiyə bu həftə sərhəd-keçid məntəqələrini açacaq 14:53 Səfirlik: Azərbaycan vətəndaşları yayda Türkiyəyə istirahətə gedə biləcəklər 14:47 Azərbaycan tarixi və ümumi tarix fənləri üzrə imtahan verən abituriyentlərin nəzərinə 14:33 Sabahdan hava pisləşəcək - XƏBƏRDARLIQ 14:06 Gənc Tamaşaçılar Teatrı “İtalyansayağı xoşbəxtlik” tamaşasına baxmağa dəvət edir 13:53 Gürcüstan daxili uçuşları bərpa edir 13:47 İlham Əliyev açılışda - Prezident də maska taxdı (FOTO) 13:16 Prezident İlham Əliyev Tərtərə səfər edib 12:40 Zakir Qaralovun qardaşı barəsində yayılan məlumatlardan danışdı 12:17 “Son zəng” keçirilməyəcək - QƏRAR 11:54 Zakir Qaralovun qardaşına Gürcüstanda cinayət işi açıldı 11:32 SDU-da tələbələri sevindirən qərar qəbul edildi 10:39 Alimlər:”Siqaret koronavirusa qarşı əsl qoruyucu effektdir” 10:26 Eldar Mahmudovun qızı atasını niyə şah obrazında təsəvvür edirdi? (FOTO) 10:00 Ermənistan silahlı qüvvələri sutka ərzində atəşkəs rejimini 23 dəfə pozub\n18:48 Azərbaycanda daha 3 nəfər koronavirusdan öldü, 273 yoluxma qeydə alındı 17:47 İllik qiymətlərindən narazı qalan şagirdlərin nəzərinə 17:43 Lisey və gimnaziyalarda I sinfə qəbul başlayır 17:38 Xüsusi karantin rejimi dövründə aksiya keçirilmək olmaz 17:32 Attestatların veriləcəyi tarix müəyyənləşib 17:29 Şagirdlər dərslikləri nə vaxt qaytaracaq? 17:25 İyunun 2-dən 15-dək direktor müavinləri və sinif müəllimləri işə cəlb olunacaq 17:23 Müəllimlərin işə çağırılması zamanı kimlərə güzəşt olunacaq? 17:20 Sony şirkətindən PlayStation 5 ilə əlaqədar xəbərdarlıq 17:00 Vahid Əhmədov: “Dövlət büdcəsi yalnız Maliyyə Nazirliyinin büdcəsi deyil” 16:57 Tədris prosesi ilin sonunadək dayandırıldı - RƏSMİ 16:45 Aysel Şükürova vətəndaşı söyüb nömrəsini paylaşdı - Foto 16:42 Prodüsser etiraf etdi: oliqarxlar məşuqələrini pulla...- FOTO 16:30 Hyuston polis rəisindən Trampa: Yum ağzını 16:16 Masallının prokuroru da işdən çıxarıldı 16:04 Korrupsiyaya yol vermiş orta məktəb direktoru ifşa edildi 16:00 Qubernator ordunu xalqın üzərinə göndərməkdən imtina etdi 15:49 Nizami icra başçısının əmlakının siyahısı - Arif Qasımov bu var-dövləti necə əldə edib? 15:22 Daha bir şirkət rəhbərinin korrupsiya əməlləri ifşa olundu 15:03 Ötən il zərərlə işləyən qurumların adı açıqlandı 14:57 Samir Şərifov: Büdcədə 500 mln. manatlıq profisit yaranıb 14:27 Mədəniyyət Nazirliyi söz verdi - Asəf Zeynallının məzarı... 14:19 Samir Şərifov Milli Məclisə gəldi 13:56 Baykonur kosmodromu bu gün 65 yaşını qeyd edir 13:16 Sabah Bakıda 32, regionda 38 dərəcə isti olacaq 12:50 Boksçu Mayvezer Corc Floydun dəfn xərclərini qarşılayacaq 12:37 Bacanaqların revanşı - Abbasovla Yolçuyevin yolları Şirvanda da birləşdi 12:12 Rusiya avia uçuşların bərpa tarixini açıqladı 11:48 Fazil Mustafa: “Onsuz da bu məsələni hərb yolu ilə həll edəcəyik” 11:24 Asəf Zeynallının məzarı baxımsız vəziyyətdə 11:06 Təhsil haqqını ödəyə bilməyən tələbələr 700 manat cərimə olundu\n19660 Gürcü yepiskopunun Nərimanovla bağlı açıqlamasına sə ...\n18810 Ucarda nəhəng gürzə ilanı öldürülüb - FOTO\n16240 Azərbaycanlı rəssam İsveçdə yüks ...\n15330 Mədəniyyət naziri kim olacaq? (İ ...\n15240 Ermənilər Qarabağ meşələrində kö ...\n14530 Başçısı həbs olunmuş rayonda ten ...\n14260 Polad Bülbüloğlu: Sərhəddə toplaşanların vətənə qayı ...\n14080 Məşhur serialla bağlı qərar verildi\n12900 Nazpəri: “Silvestr Stallonenin b ...\n12630 “Yaradıcılığımı nazir vəzifəsinə qurban vermək istəmirə ...


Biləsuvarda MƏMUR ZÜLMÜ ƏRŞƏ DİRƏNİB... - NARAZILIQ! » Dogruxeber.az\nBiləsuvarda pambıq sahələrini suvarmaq üçün su tapılmır.\nDogruXeber.az JAMAZ.İNFO-ya istinadən xəbər verir ki, rayonda mövcud olan iri su kanallarından isə yerli məmurların öz əkin sahələrində istifadə etdiyi, digərlərinə də bu səbəbdən su çatmadığı bildirilir.\nBiləsuvarın Şəhidlər Xiyabanı niyə baxımsız qalıb?\nİcra başçısının birinci müavininin otağından oğurluğa cəhd - Seyfi kəsmək istəyərkən...


Problem yenədə yerli xeyriyyəçilərin hesabına həll olunur.\nQərbi azərbaycan əyalətinin Qoşaçay mahalında məktəb çatışmazlığını yerli xeyriyyəçilər həll etmək məcburiyyətində qalıblar.\nDövlətin və İran Təhsil Nazirliyinin məktəb tikintisinə vəsait ayırmaması yerli əhali və iş adamlarını problemi öz vəsaitləri hesabına aradan qaldırmağa vadar edib.\nQoşaçay şəhərinin Təhsil İdarəsinin başçısı Behruz Təqinəjadın noyabrın 25-də mediaya verdiyi açıqlamasına görə, bölgənin üç kəndində 16 dərs otağından ibarət 3 məktəbin tikintisinin təməlatma mərasimi keçirilib.\nOnun sözlərinə görə, “Gamış gölü”, “Hacı Həsən” və “Qışlaq Talxab” kəndlərində tikintisi başladılan məktəblər yerli xeyriyyəçilər və iş adamlarının vəsaiti hesabına tamamlanacaq.\nTəqinəjad tikilən məktəblərdə 500 şagirdin təhsil alacağını deyib və əlavə edib ki, hal-hazırda Qoşaçayda tikilməkdə olan 146 dərs otağının 82-i tamamilə xeyriyyəçilərin hesabına, qalanları isə dövlət qurumları və xeyriyyəçilərin ortaq vəsaiti hesabına inşa edilir.\nQoşaçayda 50 min şagird 400 məktəbdə təhsil alır və bu məktəblərin, xüsusilə yeni tikilən təhsil ocaqlarının çoxunluğu yerli əhalinin hesabına tikilib.\nXatırladaq ki, uzun illərdir yeni məktəblərin tikintisi ilə yanaşı köhnə təhsil ocaqlarının təmiri və maddi-texniki təchizatına dövlət tərəfindən büdcə ayrılmadığı üçün yerli xeyriyyəçilər problemi həll etmək məcburiyyətində qalırlar.\nTəhsil Nazirliyinin yerli nümayəndələri isə məsuliyyəti öz üzərindən atmağa çalışırlar.\n“Məktəb tikintisi, təmiri və təhsil ocaqlarının maddi texniki təchizatı üçün mərkəzdən vəsait ayrılmır”-deyə yerli məsullar məsələni xeyriyyəçilərin hesabına həll etməyə çalışırlar.\nməktəb Qoşaçay Qərbi Azərbaycan xeyriyyəçilər tikinti Təhsil İdarəsi şagirdlər büdcə Təhsil Nazirliyi


Taksilərdə qiymət artımı, yoxsa…?\n30 Sentyabr 2015 15:08\nSon günlər Bakıda “London taksiləri”nin gediş qiymətlərini qaldırması ilə bağlı məlumatlar geniş müzakirələrə səbəb olub. Məlumatı kim necə eşidirsə, elə də şərh edir. Yayılan məlumatlarda bildirilir ki, əvvəllər taksiyə əyləşmə qiyməti 1 manat idisə, artıq yeni “badımcan taksi” kimi tanınan “London taksi”sinə əyləşəndə taxometrlər 3 manat yazacaq.\nMəsələni araşdırmaq üçün Nəqliyyatı İntellektual İdarəetmə Mərkəzi (NİİM) ilə əlaqə saxladıq. Qurumun mətbuat xidmətinin rəhbəri Şəfa Mehmanqızının Publika.az-a bildirdiyinə görə, əslində taksilərdə qiymət artımı olmayıb. Yəni “London taksi”lərində əyləşmə qiyməti əvvəlki kimi 1 manatdır. Nəqliyyat Nazirliyinin nəzdində yeni “Bakı Taksi Xidməti” MMC yaradılıb və həmin şirkətin Bakıya gətirdiyi taksilərində fərqli qiymət qoyulub:\n“Yeni taksilər də “London taksi”ləridir, amma bunların bir fərqləri var ki, üzərində sarı zolaq var. Əgər taksi 3 km yol gedirsə, taxometr 3 manat yazır. Amma əvvəlki taksilərdə bu qədər məsafəyə görə 3 manatdan daha artıq vəsait ödəyirdilər”.\nQurum rəsmisinin sözlərinə görə, yeni taksilərin üstünlükləri salonun geniş, kondisionerli olması, sayğacda neçə km getdiyini görmək imkanının olması, sürücü ilə sərnişin arasında dialoqun mümkün olmaması, naviqator və ödəmə qurğusu ilə təchiz olunmasıdır.\nŞ. Mehmanqızı bildirib ki, yeni taksi ilə əsasən uzaq məsafələrə gediş-gəlis sərfəlidir. Qısa məsafələr üçün əvvəlki taksilərdən istifadə etmək məsləhətdir. Belə ki, yeni taksilərdə məsafə artdıqca, ödənilən məbləğ azalır:\n“Taksidə əyləşərkən 3 km-dək məsafə 3 manatdır. 3 km-dən sonra növbəti 7 km üçün məbləğ 70 qəpikdən, 10 km üçün 40 qəpikdən hesablanır. Əslində, burada qiymət artımı baş verməyib və uzaq məsafə qət edənlər üçün bu daha sərfəlidir”.\nYeni taksilərin paytaxtda məhdud sayda, cəmi 30 ədəd olduğunu deyən Ş. Mehmanqızının sözlərinə görə, əgər yeni taksilər əhali arasında razılıqla qarşılanarsa, sayı artırılacaq.\nQeyd edək ki, yaxın günlərdə taksilərə lisenziya və “Fərqlənmə nişanı”nın verilməsi xidmətlərinin “ASAN xidmət” mərkəzlərində həyata keçiriləcək. Mütəxəssislər hesab edirlər ki, bununla da taksilərin lisenziya şərtlərinin daha da dəqiqləşdiriləcəyi və şəffaflaşdırılacağı gözlənilir. Hazırda taksi xidmətinə nəzarətin zəif və pərakəndə olduğunu deyən ekspertlərin sözlərinə görə, bundan sonra taksi xidmətinə nəzarət daha da gücləndiriləcək.\nMəlumat üçün qeyd edək ki, “Bakı Taksi” MMC və “Bakı Taksi Xidməti” MMC ayrı-ayrı şirkətlərdir və birincidə nömrələr 90 AT ilədirsə, ikincilər göy seriyalı avtomobillərdir. Hazırda “Bakı Taksi” MMC-yə məxsus “London taksiləri”ndə 10 km-ə qədər məsafə üçün 1 km-in qiyməti 0,7 manat, 10 km-dan 20 km-ə qədər isə 0,4 manat, 20 km-dən çox məsafə üçün isə 1 km-in qiyməti 0,2 manatdır.


Donald Tramp Administrasiyasının bir tərəfdən İranın dini lideri Əli Xamanei və Xarici işlər naziri Məhəmməd Cavad Zərifə sanksiya tətbiq edib, digər tərəfdən müzakirə çağırışları göndərməsinə İran prezidenti Həsən Ruhani sərt reaksiya verib.\nPrezident ABŞ-ı yalan danışmaqda ittiham edib.\nNazirlər Kabinetinin iclasında danışan Ruhani bildirib ki, eyni zamanda həm müzakirəyə çağırıb, həm də xarici işlər nazirinə sanksiya tətbiq etməsi bir-birilə uzlaşmır.\n"Vaşinqton hökuməti böyük bir ümidsizliyə qapılıb. Onlar ümidsiz olublar, gördükləri heç bir işdən nəticə əldə edə bilmirlər. İranı bir neçə ay içində qarışdırmağa ümid edirdilər, ancaq xalqın hər gün daha qətiyyətli və sağlam olduğunu gördülər" - Ruhani qeyd edib.\nQeyd edək ki, ötən gün ABŞ prezidenti Donald Tramp sözügedən şəxslərə maliyyə sanksiyaları tətbiq olunacağını açıqlamışdı. Onun ardınca təhlükəsizlik məsələləri üzrə müşaviri Con Bolton bildirmişdi ki, Vaşinqton müzakirələrə açıqdır. İranın edəcəyi tək şey o açıq qapıdan girməkdir.


Çevriliş, yoxsa Maydan III? - Putinin “dostları və qardaşları” qisas ala biləcəkmi?\n15:53 17 Noyabr 2016\nNoyabrın 15-də Kiyevin mərkəzində hakimiyyət əleyhinə şüarlar yenidən səsləndi. Aksiyaları “Maydan 3” adlandırırlar. Nümayişçilər aksiyaların müddətsiz keçirəcəyini bildirirlər. Hakimiyyətin tərəfdarları isə küçələrə çıxan insanları “Putinin dostları” adlandırır və vəziyyətin kəskinləşəcəyi halda onları güllələməyə söz verirlər.\nUkrayna paytaxtında yeni dövlət çevrilişi mümkündürmü? Publika.az xəbər verir ki, Rusiyanın “lenta.ru” saytı bu suala cavab verməyə çalışıb.\nKiyev Milli polisinin verdiyi xəbərə görə, Ukrayna paytaxtının küçələrinə təxminən 6 min insan çıxıb. Bağlanmış bankların əmanətçiləri onların pulunu qaytarmağı tələb edirdilər. Jurnalistlərin xüsusi diqqətini etirazçıların performansı cəlb etdi. Onlar prezident Pyotr Poroşenkonun müqəvvasını ölkə konstitusiyasının simvolu olan unitaza oturtdular. “Biz göstərmək istəyirik ki, hakimiyyət yalnız bizə hörmət etmir, o bu ölkədə heç bir qanuna hörmət etmir”, - nümayişçilərdən biri bildirib. Növbəti gün Milli Bankın qarşısında təxminən iki min insan toplaşdı.\nBu gün aksiyalar yüksək kommunal tariflərdən narazı olanlar və Ukrayna Həmkarlar İttifaqları Federasiyası qoşulmalıdır. Noyabrın 21-də Kiyevdə millətçilər ikinci Maydanın üçüncü ildönümünü qeyd edəcəklər. Ukrayna Millətçiləri Təşkilatı (OUN) Kiyevin meriyasına xəbərdarlıq edib ki, “inqilab marşı” olacaq. Millətçilərin fikrincə, tədbirlərdə 100 minə qədər insan iştirak edə bilər. “Sağ sektor” təşkilatının mətbuat katibi Artyom Skoropadskiy bildirib ki, Kiyevə anti-terror əməliyyatları zonasından çoxlu veteran gələcək.\nEtiraz aksiyaları seriyasını təşkil etmək cəhdləri Ukraynada ilk dəfə deyil ki, başlayır. Bu ilin fevralında Ukrayna millətçiləri Kiyevin mərkəzi meydanında (Maydan) çadırlar qurdular, amma təhlükəsizlik gücləri onları sıxışdıra bildi. İndiki vəziyyət onunla fərqlənir ki, etiraz aksiyalarına siyasətçilər və məşhur idmançılar dəstək göstərirlər. Müddətsiz aksiyaların keçirilməsinə “Batkivşina” partiyanın lideri, keçmiş baş nazir Yuliya Timoşenko çağırıb. Onun sözlərinə görə, prezident Pyotr Poroşenko və Milli Bank faktiki olaraq korrupsiyanın dayağı olub və dövlət başçısı öz biznes-partnyorlarını əsas vəzifələrə təyin edib. KİV sentyabrının sonunda yazdı ki, “Batkivşina” ilə bağlı ictimai təşkilatlar kütləvi aksiyalarda istifadə üçün 300-dən 500-ə qədər çadır alıb. Odessa vilayətinin qubernatoru Saakaşvili istefa verdikdən sonra hakimiyyətin kəskin tənqidi ilə çıxış etdi. O, hədəfinin növbədənkənar parlament seçkiləri olduğunu açıqladı.\n“Şatun” və Putinin dostları\nPrezident Pyotr Poroşenkonun ətrafında olan şəxslərin reaksiyası da vəziyyətin ciddiliyini göstərir. Ukrayna Təhlükəsizlik Xidməti və Xarici Kəşfiyyat Xidməti noyabrın 11-də Rusiya xüsusi xidmət orqanlarının Ukraynada qeyri-stabillik yaratmaq üzrə planlarını açıb. Ukrayna Təhlükəsizlik Xidmətinin departament müdiri Anatoli Dublik bildirib ki, Rusiya Ukraynada yeni Maydan hazırlayır və “Şatun” planını hazırlayıb. Onun sözlərinə görə, aksiyaların hədəfi Ukraynada növbədənkənar parlament seçkilərinin keçirilməsidir. “Bu seçkilərdə hakimiyyətə Moskvanı dəstəkləyən siyasətçilər gəlməlidir”, - deyə o, bildirib.\nUkrayna Təhlükəsizlik Xidməti oktyabrın əvvəlindən ölkə sakinlərini mümkün terror aktları ilə qorxudur və kütləvi aksiyalarda iştirak etməməyi məsləhət görür. Məsələn, Xarkov sakinlərinə xəbərdarlıq edilib ki, noyabrın 4-dən 20-dək terror aktları mümkündür. Daxili işlər naziri Arsen Avakovun sözlərinə görə, təhlükəsizlik gücləri aksiyalara sürətli və peşəkarlıqla cavab verməyə məcburdur.\n“Korrespondent.net” nəşri həmçinin bildirib ki, Milli Təhlükəsizlik və Müdafiə Şurasının yanında aksiyalara operativ reaksiya üçün qərargah yaradılıb. Qurumun rəhbəri Aleksandr Turçinov qərargaha başçılıq edir. Struktura Avakov, baş prokuror Yuri Lusenko, Baş qərargahın başçısı Viktor Mujenko, Ukrayna Təhlükəsizlik Xidməti və kəşfiyyat nümayəndələri, həmçinin deputat Sergey Paşinskiy daxildir. Jurnalistlərin məlumatına görə, polislərə göstəriş verilib ki, Kiyev Meydanında çadırların qurulmasına icazə verilməsin. Parlament koalisiyasında yer alan fraksiyaların (“Pyotr Poroşenkonun Bloku” və “Xalq cəbhəsi”) deputatlarına idmançılar və şəxsi mühafizə strukturlarının əməkdaşlarından ibarət dəstələrin təşkil edilməsi təklif edilib. Deyilənə görə, bu dəstələr təhlükəsizlik güclərinə aksiyaları dağıtmağa kömək edəcəklər. Kəşfiyyata və Ukrayna Təhlükəsizlik Xidmətinə etiraz aksiyalarında “Rusiya izi” haqqında informasiyaların verilməsi, həmçinin telekanalların söndürülməsi və saytların bloklanması məsələsinin işlənilməsi tapşırılıb. Məlumata görə, əgər sözügedən ölçülər effekt verməsə, təhlükəsizlik gücləri aksiyaların dağıdılması və onların təşkilatçılarının həbsi barədə əmr alacaqlar. Bundan başqa, Milli Təhlükəsizlik və Müdafiə Şurasının aparatına Kiyevdə hərbi vəziyyət və komendant rejiminin tətbiqi haqqında qanun layihələrini hazırlamaq barədə tapşırıq verilib. Lakin qurum bunu təkzib edib.\nUkrayna könüllüsü, Maydan hərəkatının fəalı Roman Donik bildirib ki, Kiyevdə yeni Maydanı təşkil etməyə çalışanları şəxsən güllələyəcək. Roman Donikin sözlərinə görə, onda və dostlarında böyük miqdarda odlu silah var.\nKarnaval və ya çevriliş\nEkspertlər qeyd edirlər ki, son iki ildə Ukraynada həyat səviyyəsi kəskin aşağı düşüb. 2016-cı ilin qışından sonra qrivna dəyərini üç dəfə itirib. İqtisadiyyatın nisbi sabitliyi Qərb kreditlərindən tamamilə asılıdır. Beynəlxalq Əmək Təşkilatının işçi qüvvəsi ilə bağlı metodologiyasına görə, işsizliyin səviyyəsi rekord - 9 faiz təşkil edib. Son 2,5 il ərzində 82 bank fəaliyyətini dayandırıb. Ukrayna Statistika Komitəsinin məlumatına görə, 2015-ci il ərzində Ukrayna inflyasiya üzrə dünya lideri olub, qiymətlər 43,3 faiz artıb. Saakaşvilinin sözlərinə görə, keçmiş prezidenti Viktor Yanukoviçin dövründə olan iqtisadi göstəricilərə çatmaq üçün 15 il lazım olacaq. O, bildirib ki, ümumi daxili məhsulun adambaşına göstəricisi Qabonun səviyyəsinə qədər azalıb.\nDigər tərəfdən, sosioloqlar istənilən siyasətçiyə etibarının azalmasına diqqət yetirirlər. Bundan başqa, çoxları hesab edir ki, vəziyyətdə ən kiçik kəskinləşmə olacağı halda, indiki rejim Yanukoviçlə müqayisədə daha sərt hərəkət edəcək. Ukrayna Analitik Mərkəzinin prezidenti Aleksandr Oxrimenko “Lenta.ru” ilə söhbətində qeyd edib ki, müvəffəqiyyətli inqilab üçün sponsor lazımdır. Onun sözlərinə görə, 2013-2014-cü il Maydanı zamanı bir gün Ukrayna oliqarxlarına minimum 200-300 min dollara başa gəlirdi. “Hazırda etiraz aksiyaları üçün heç bir perspektiv görmürəm. Sponsor yoxdur, inqilablar da yoxdur”, - o, hesab edir.\nPolitoloq Dmitri Kulikov əlavə edir ki, puldan başqa, düşünülmüş texnologiya lazımdır: “Ukraynada hakimiyyətdən narazılıq həqiqətən böyükdür, amma narazılığın arxasında dayanacaq təşkilat yoxdur. Hesab edirəm ki, regionlarda yaxın vaxtlarda birdən-birə alışan qiyamları görəcəyik. Siyasətçilər öz hədəfləri üçün bundan istifadə etməyə çalışacaqlar. Ancaq hakimiyyət dəyişikliyindən hazırda danışmaq tezdir”.\nUkrayna Siyasətin İdarəetməsi və Analiz İnstitutunun direktoru Ruslan Bortnikin fikrincə, Ukraynada silahlı çevrilişin perspektivi yeni Maydanın təkrarından daha realdır: "Mən yeni çoxaylıq siyasiləşdirilmiş karnavala inanmıram. Ukraynada çevrilişi təşkil etmək indi daha asandır, nəinki Maydanı. Silahın tətbiqi üçün psixoloji baryer yoxdur, insanların çoxu döyüş əməliyyatlarının iştirakçısı olublar. Dövlətin qurumlarına etibar Yanukoviçin dövründə olduğundan daha aşağıdır. Ukraynada hakimiyyət tutmaq indi daha asandır”.\nÇevriliş Maydan III Putinin dostları qardaşları qisas ala biləcəkmi


‘Kəndlini aldada-aldada gedirlər’-deputat (media icmalı)\nBirinci vitse-prezident Mehriban Əliyevanın İçərişəhərə baş çəkməsi, fermerlərin sığorta problemii, qaz və elektirkə qoyulan limitinin ləğvi ətrafında müzakirələr medianın yer ayırdığı mövzularındandır…\nDeputat: “İndi hökumət oturmalıdır, ölçüb-biçməlidir…”\n“Yeni Müsavat” qəzeti-ndə “Vahid Əhmədov: “O yolla heç vaxt Qarabağa getmərəm” sərlövhəli yazı oxumaq olar.\nMüəllif ölkə gündəminə aid bəzi məsələləri deputat Vahid Əhmədovla dəyərləndirib.\nÖlkə əhalisinə verilən qaz və elektrikə görə, tətbiq olunan limitn ləğvinin mümkünlüyü barədə deputat deyib ki, Azərbaycan qaz və elektrik enerjisi, neft ixrac edən bir dövlətdir:\n“Ona görə də hesab edirəm ki, əhalinin həyat səviyyəsini nəzərə alaraq limitlə bağlı müəyyən güzəştlərə getmək olar. Biz parlamentdə dəfələrlə bununla bağlı məsələ qaldırmışıq, mətbuatda sözümüzü demişik”.\nV.Əhmədov hesab edir ki, bu güzəşt limitin artırılması formasında da ola bilər. Onun fikrincə, üstəlik, bu güzəşt bütün əhaliyə yox, xüsusilə aztəminatlı əhaliyə tədbiq edilə bilər.\n“Bölgələrdən də çoxlu şikayətlər var. Rayonda qəbulda olanda da insanlar bu məsələ ilə bağlı müraciətlər edirlər. Son iclasda Fazil Mustafa da təklif etdi ki, limit iki dəfə artırılsın. İndi hökumət oturmalıdır, ölçüb-biçməlidir, hesablama aparmalıdır. Mən belə hesab edirəm ki, bu məsələ ilə bağlı güzəştlərə getməyə ehtiyac var”.\nV.Əhmədovun deməsinə görə, həmkarı Əli Məsimli ilə birgə başqa təklifləri var, yaxın vaxtlarda onları hazırlayıb dövlət başçısına müraciət edəcəklər.Onun qeyd etməsinə görə, təkliflər bank sistemi ilə əlaqədardır:\n“İki devalvasiyadan sonra yalnız fiziki şəxslər deyil, hüquqi şəxslərin də ciddi problemləri yaranıb. Bir sıra şirkətlərin, kredit alan təşkilatların iqtisadi vəziyyəti gərginləşib, dövlətdən asılı vəziyyətə düşdülər. Bundan əlavə, ölkədə bir sıra müəssisələrin tikilməsi ilə əlaqədar təkliflərimiz var”\nFermerlər niyə təsərrüfatlarını sığorta etdirmirlər?\n“Oxu.az” saytı-nda “Əli Məsimli: Kəndlini aldada-aldada gedirlər” sərlövhəli yazıda “Aqrar sığorta haqqında” qanun layihəsi ilə bağlı Əli Məsimlinin fikirləri yer alıb.\nƏ.Məsimli bildirib ki, kəndlilər, fermerlər sığorta qurumlarına inanmrlar və deputat onları bu unamsızlıqda haqlı sayır. Əli Məsimlinin vurğulamasına görə, kəndlini aladada-aldada gedrilər.\nO, qeyd edib ki, indi əsas məsələ işlək mexanizmin qurulmasıdır.\n“İşlək mexanizm qurulsa, bu qanun işləyəcək. Kəndliyə, fermerə sual verirlər ki, niyə sığorta olunmursan? Deyir ki, biz sığorta şirkətinə inanmırıq. Haqlı olaraq inanmır. Çünki onu aldada-aldada gedirlər”, deyə deputat əlavə edib.\nDeputat eyni zamanda sığorta şirkətlərinin arqumentlərini ifadə edir:\n“Sığorta şirkətindən soruşduqda ki, niyə sığorta etmirsən, cavab verir ki, risk böyükdür”\nDeputat hesab edir ki, bu məsələdə risk bölünməlidir:\n“Yeni qanun layihəsinin işləməsi üçün aşkarlıq və ciddi nəzarət mexanizmi olmalıdır. Burada ictimai nəzarət və digər effektiv işləyən nəzarət mexanizmlərindən istifadə olunmalıdır”, - deyə Əli Məsimli vurğulayıb.\n“Aqrar sığorta haqqında” yeni qanun layihəsi-nin artıq, Milli Məclisin müzakirəsinə təqdim edildiyi bildirilir.\nMehriban Əliyeva: “Buradakı tarixi və mədəni abidələrə heç bir təhlükə yoxdur. ”\nRəsmi AZƏRTAC saytı-nda isə “Birinci vitse-prezident Mehriban Əliyeva “İçərişəhər” Dövlət Tarix-Memarlıq Qoruğunda görülən işlərlə tanış olub” sərləvhəli məlumat dərc edilib.\nSayt bildirilir ki, aprelin 26-da birinci vitse-prezidenti Mehriban Əliyeva “İçərişəhər” Dövlət Tarix-Memarlıq Qoruğu-nda görülən işlərlə tanış olub.\n“İçərişəhər” Dövlət Tarix-Memarlıq Qoruğu İdarəsinin sədri Əsgər Ələkbərov birinci vitse-prezidenti Mehriban Əliyevaya görülən işlərlə bağlı ətraflı məlumat verib. “Bildirildi ki, qoruq ərazisində mövcud olan tarix və mədəniyyət abidələrinin qorunması, memarlıq-estetik görünüşünün və uzunömürlülüyünün təmin edilməsi üçün daimi olaraq müvafiq tədbirlər həyata keçirilir. Hazırda İdarə tərəfindən Kiçik Qala küçəsində, Qala divarları boyunca yerləşən kafe və restoranların yenidən qurulması işləri həyata keçirilir.”məlumatda yazılıb.\nBirinci vitse prezident də son günlər bəzi media orqanları və sosial şəbəkələrdə İçərişəhərdə Qala divarlarının bir hissəsinin sökülməsi və orada restoranların inşa edilməsi haqqında məlumatlara münasibət bildirib:\n“Bilirsiniz, mən indi bu sosial şəbəkələrdə, informasiya məkanında yayılan yalanlar, böhtanlar, qarayaxma kampaniyaları aparan insanlar haqqında danışmaq istəmirəm. Mən bir şeyi qeyd etmək istəyirəm. Hər insan öz vicdanı və Allah qarşısında cavab verir”\nİçəri Şəhər - 23 iyun 2015\nMehriban Əliyeva vurğulayıb ki, şəxsən bura gəlib:\n“Mən bilirdim, bütün bu hadisələrin gedişatı haqqında məndə məlumat var idi. Amma mən yenə də sahibkarlarla görüşmək istəyirdim. Bir daha əmin olmaq istəyirdim ki, yeni heç bir inşaat yoxdur. Buradakı tarixi və mədəni abidələrə heç bir təhlükə yoxdur. Əksinə, bütün bu addımlar onların qorunmasına yönəlib”


DÜNYA – Səhifə 503 – Dialoq.info\nDÜNYA 2019.08.16 17:14\nABŞ-da atışma, ölənlər var\nDünən gecə ABŞ-ın Alabama ştatında atışma olub. “Qafqazinfo” xarici KİV-ə istinadən xəbər verir ki, Montqomeri şəhərindəki Alabama Dövlət Universiteti yaxınlığında baş verən...\nDÜNYA 2019.08.16 17:02\nİndoneziya prezidenti Joko Vidodo parlamentə paytaxtın Cakarta şəhərindən Kalimantan adasına (Borneo) köçürülməsini təklif edib. Bu barədə “Reuters” agentliyi məlumat yayıb. Onun sözlərinə...\nDÜNYA 2019.08.16 16:59\nZelenski “RİA-Novosti”yə müsahibədən imtina etdi\nUkrayna Prezidenti Vladimir Zelenski Rusiyanın RİA-Novosti agentliyinə müsahibə verməkdən imtina edib. Bu barədə Ukrayna Prezident Administrasiyasından məlumat verilib. “Ukrayna Prezidentinin Administrasiyası müraciətinizə...\nDÜNYA 2019.08.16 16:54\nPakistanda məsciddə törədilən partlayış azı dörd nəfərin həyatına son qoyub\nPakistanın Bəlucistan əyalətinin Kvetta şəhərindəki məscidlərin birində törədilən partlayiş nəticəsində azı dörd nəfər ölüb, 15 nəfər yaralanıb. AZƏRTAC Pakistan mətbuatına istinadla xəbər...\nDÜNYA 2019.08.16 16:28\nRusiya yeni PUA-sının növbəti görüntüsünü yaydı\nRusiyanın “Ovçu” ağır zərbə pilotsuz təyyarəsi ilk uçuşunu keçirib. Rusiya Müdafiə Nazirliyi PUA-nın sınaq uçuşu zamanı görüntülərini yayıb. “Suxoy” birləşmiş konstruktor bürosu...\nDÜNYA 2019.08.16 15:00\nCeyms Bondun casusluq funksiyaları ilə təchiz edilmiş Aston Martin DB5 avtomobili hərraca çıxarılıb. 1965-ci ildə istehsal olunan avtomobil ABŞ-ın Monterey şəhərində 6,4...\nDÜNYA 2019.08.16 14:58\nİş üçün Rusiyaya axın edən miqrantlar – 20 ildə ilk dəfə\nRusiya Federal Təhlükəsizlik Xidməti son 20 ildə ilk dəfə olaraq bu ölkəyə işləməyə gələn əcnəbilərin sayını açıqlayıb. Azvision.az Rusiya mətbuatına istinadən xəbər...\nDÜNYA 2019.08.16 14:42\nBƏƏ Yəməni parçalamağa çalışır\nYəməndə illərdir vətəndaş müharibəsinin və Səudiyyə Ərəbistanı rəhbərliyindəki koalisiya qüvvələrinin hücumunun davam etdiyi bir vaxtda ölkə parçalanma təhlükəsi ilə üzləşib. Dialoq.info Milligazete-yə...\nDÜNYA 2019.08.16 13:50\n“Muxa” polis rəisinə ərizə yazdı: “Mən “vor zakon” deyiləm və olmamışam…”\nÖtən həftə Rusiyada “slavyan” mafiyasının nüfuzlu üzvlərindən biri, “Muxa” ləqəbli 59 yaşlı kriminal avtoritet Oleq Muxametşin-Deqtyarov özünün “vor” statusundan könüllü imtina edib...\nDÜNYA 2019.08.16 13:36\nBakıda qalib olan futbolçu ulduz müğənnidən malikanə aldı\nBelçika millisinin və İspaniyanın “Real” klubunun futbolçusu Eden Azar özünə yeni malikanə alıb. APA-nın məlumatına görə, “Kral klubu”nun yeni transferinin dəbdəbəli mülkü...\nDÜNYA 2019.08.16 13:30\nƏrdoğan Serbiyaya gedir\nTürkiyə Prezidenti Rəcəb Tayyib Ərdoğan avqustun 29-da Serbiyaya səfər edəcək. Bu məlumatı “Tanjug” agentliyi yayıb. Məlumata görə, Ərdoğan Serbiya Prezidenti Aleksandr Vuçiçlə...\nDÜNYA 2019.08.16 13:22\nFars körfəzində İran-ABŞ qarşıdurmasının şiddətlənməsi fonunda rəsmi Tehran bir-birinin ardınca yeni silahlarını təqdim edir. Avqust ayı ərzində İran ikinci yeni radar sistemini...\nDÜNYA 2019.08.16 13:21\nMyanmada hərbi kollecə silahlı hücum 15 ölü\nMyanmanın şimalında qiyamçıların hərbi kollecə silahlı hücumu nəticəsində ən azı 15 nəfər öldürülüb. SİA DawnNews saytına istinadla xəbər verir ki, qətlə yetirilənlərin...\nDÜNYA 2019.08.16 12:56\nAtambayevin həyat yoldaşına cinayət işi açılacaq\nQırğızıstanın keçmiş prezidenti Almazbek Atambayevin həyat yoldaşı Raisa Atambayevaya qarşı cinayət işi açılacaq. TASS xəbər verir ki, bu barədə Raisa Atambayeva özü...\nDÜNYA 2019.08.16 12:49\nRusiyalı siyasətçi, LDP lideri Vladimir Jirinovski Rusiyada dördgünlük iş həftəsinin tətbiq olunmasının mümkünlüyünü qeyd edib. APA Rusiya KİV-ə istinadən xəbər verir ki,...\nPage 503 of 527« First‹ Previous499500501502503504505506507Next ›Last »


Fazil Mustafa Elçibəyin müdafiəsinə qalxdı\n“Azərbaycan insanına birmənalı şəkildə yeritmək lazımdır ki, bunlar, bu gün sənin ayaqüstə rahat gəzdiyin, müəyyən dərəcədə qürur duyduğun, bayrağı, himnilə fəxr etdiyin dövlətin var olması üçün möhür vurmuş şəxsiyyətlərdir”\nBu günlərdə "Xəzər" televiziyasının aparıcısı, "Tolik" kimi tanınan prodüser Tarix Əliyev də təhrir trendinə qoşulub. Sosial şəbəkələrdə Azərbaycanın keçmiş prezidenti Əbülfəz Elçibəyi öz aləmində təhqir etməsilə bağlı yazışmaları yayılıb.\nOnu da qeyd edək ki, Tolikin Azərbaycanın sabiq prezidenti haqqında aşağılayıcı və təhqiramiz fikirləri insanları qıcıqlandırıb. Necə deyərlər təsir, əks-təsirə səbəb olub...\n“Zaman da həmin tərbiyəsizliyi, təhqiri o adamların öz üzərinə çevirib. Ona görə də bunların üzərində çox durmaq lazım deyil. O insanı, onun dünyagörüşünü qəbul edib-etməmək adamın öz seçimidir. Amma bu əsas vermir ki, sən o insanı təhqir edib alçaldasan. Vəfat etmiş şəxslər haqqında bu formada gedən danışıqlar insanın mədəni formasının təzahürüdür. Ona görə də belə məsələləri ictimai qınağın öhdəsinə buraxmaq lazımdır.\nƏn azı Avropada, Amerikada ölkənin rəhbəri olmuş şəxs haqqında etikadan kənar söz, ifadə, davarnış, münasibət sərgiləməməyə çalışırlar. Bu, qınanılası haldır. Hesab edirəm ki, ictimai qınaq öz təsirini göstərəcək. Azərbaycanda belədir də, kim kiminsə himayəsi altındadırsa, elə bilir hər mövzuya girişib fikir bildirə bilər. Amma qınaq olsa, başqaları bundan ibrət götürüb belə səhvə yol verməzlər”.\nDeputat son vaxtlar bəzi gənclərin Azərbaycanın mədəniyyət, ədəbiyyat, təhsil, siyasət sahələrinin inkişafında rol oyanamış və dünyasını dəyişmiş şəxslər barədə təhqirə yol verməsinin tərbiyədən, təhsildən, ümumi dünyagörüşündən, ailə institutundan qaynaqlandığını vurğulayıb:\n“Təəssüf ki, getdikcə yetkin adamların sayı azalır. Gənclərin sağlam yetişmə mühiti olmadığına, bağçalarda, orta məktəblərdə sağlam təlim-təhsil verilmədiyinə görə vəziyyət bu yerə gəlib çıxıb. Müəllimə qarşı da təqribən münasibət belədir. Dünən Türkiyədən mənə mətn göndərilmişdi. Şagird öz müəllimini öldürüb. Bilirsiniz, şagirdin müəllimini öldürməsi öz gözünü kor etməsidir. Şagirdin müəlliminə bu formada yaxınlaşa bilməsinin özü psixoloji amillərlə bağlı məsələdir. Çünki müəllimin müqəddəsliyi itəndə onu öldürmək də asan olur.


Xilasımız kitablardadır – Meydan TV\nDərc olunub 03 oktyabr 2017\nFoto şərtidir Fotoqraf: World Economic Forum\nBugünlərdə, xalaoğlu ilə Nizami küçəsində gəzişdikdən sonra, elə oradaca özümüzü bir kənara verib, kitab oxumağa girişdik. Elə həmin an bir polis nəfəri təbəssümlə xalaoğluya tərəf yaxınlaşıb, xoş dillə “baxım, nə kitabıdır” - dedi və xalaoğlu da onun mülayim həvəsinə adekvat olaraq kitabı qeyri-ixtiyari uzatdı. Polisimizin kitaba belə maraq göstərməsi təəccübümə səbəb oldu və sadəlövhcəsinə bu hala sevinərək, “siz də kitabsevərsiniz?” deyə soruşdum.\n- Yox, elə bildim siz kitab satışı ilə məşğulsunuz...\nÜzümdəki təbəssüm sürətlə donuqlaşdı. Soyuq simalı heykəllərə çevrildiyimi hiss etdim. Sevincim, kədərə və əsəbə çevirildi. Həmin an, qeyri-təbii yaranan kiçik ümid qırıntılarım əriyib yoxa çıxdı. Elə bil qarşımda hansısa illüziyaçı nəsə qeyri-adi oyun göstərmişdi. Onun oyunu isə məni neqativə kökləmiş və daha çox təəssüf dolu təəccübümə səbəb olmuşdu.\nSonra onun yanına bir başqa polis də yaxınlaşdı. Özümü cilovlayıb, dedim, o qədər kitab oxuyan az görürsünüz ki, elə bilirsiniz əlində kitab olan ancaq onu sata bilər.\nPolis mehribanlıqla cavab verdi ki, kitab oxumağa vaxt tapmırlar, elə camaat da buna görə kitab oxumur. Onun mülayim rəftarı olmasaydı, daha sərt danışmağı düşünürdüm. Deyəcəkdim: “Gedin, “Tarqovı”da qol-budaq açmış azyaşlı uşaqların dilənçiliyinə nəzarət edin”. Onun əvəzinə dedim ki, camaat, eləcə də siz, telefonla oynamağa vaxt tapa bilirsinizsə, kitab oxumağa da zaman ayıra bilərsiniz. Sadəcə istəmirsiniz. Xalqımız elə kitabdan uzaq düşdüyü üçün min cür haqsızlıqla üzləşir.\nPolislər gülümsədilər və uzaqlaşdılar.\nBəli, bəlalarımızın bir çoxu kitabsızlıqdandır. Dünyagörüşünün dayaz olması, ictimai-sosial həyatda öz yerini tapa bilməmək, münasibətlərdəki boşluqlar, psixoloji zəifliklərin qabarıq olması və bu ünsürlərdən formalaşıb, meydana çıxan xaraktersiz şəxslər məhz kitabdan uzaq olduqları üçün bu gündədilər.\nSeymur Baycan demişkən, kitabxanaların kababxanalara çevirildiyi ölkədə yaşayırıq. Hə, gözləntilərimiz böyükdür, həm də həddən çox böyükdür. Mən nə qədər utopik olsa belə, cəmiyyətdən olan gözləntilərimi azaltmayacam. Çünki pafoslu çıxsa da, qeyd edəcəm, bu ölkə, bu cəmiyyət bizimdir. Onu aşağılarda, diblərdə görmək istəmirəm. İstəmirəm ki, ölkəmdə yaşayan vətəndaşlar qaranlıqlarda və çovğun-boranın içində boğulsunlar. Yüksəliş və parlamaq isə ancaq kitablarla mümkündür. Bu zülmət diblərdən bir gün mütləq çıxacağıq. Gənclərlə, aydın ziyalılarımızla və cəsarətli insanlarımızla çıxacağıq. Hə, buna şübhə etmirəm. Əsas məsələ bəlalarımızın baiskarını, problemlərimizin səbəblərini müəyyən etməkdir, sonra düzgün həyat strategiyası qurub, əzmlə mübarizə aparmaqla işıqlı yolları tapıb, ətrafımızı və özümüzü işıqlandıracağıq.\nKitaba münasibətin səbəbi bəllidir. Gənc nəsili yetişdirən tipik Sovet insanları (ortayaşlıları nəzərdə tuturam) övladlarına ali dəyərlərdən söz açmırlar. Nəinki, ali dəyərlərdən, ümumiyyətlə, dəyərlərin ən axırıncı səviyyəsindən belə söz açmırlar. Çünki həmin ata-analar, öz uşaqları ilə oturub, gündəlik söhbətləşmirlər.\nUşaqları valideynlərinin əllərində heç vaxt kitab görməzlər. Övladların başı da bütün kimi soska kimi istifadə etdikləri bahalı telefonlara qarışır. İnternet onlar üçün oksigen və yeganə sağ qalmaq üçün hava verən kanala çevirilir. İnterneti, sosial şəbəkələri pisləyən tiplərdən deyiləm. Əsla! Əlbəttə, internetin istifadəsi xeyirlidir, bir şərtlə ki, orada avaralanmayasan. Vaxt itkisinin xiffətini çəkməyənlər, çox təhlükəli adamlardılar. Onlar hətta kamikadze kimidilər. Başqalarının da vaxtını öldürməklə araları sazdır.\nEyni zamanda, düşünə bilən adamlar arasında nüfuzunu itirən, böyük təsir gücünə malik yerli televiziyanın da ekranlarında ədiblərə, yazıçılara və aydınlara rast gəlinməsi defisitə çevirilib. Kitab müzakirələri, intellektual oyunları, elmi-publisistik müzakirələri lağ-lağılar, çal-çağırlar və bambılı görüntülər əvəz eləyir.\nTəbii ki, hər şey məqsədyönlü şəkildə davam edir. Axı hökumətə düşünən insanlar sərf etmir. O insanlar ki, kitab oxuyurlar, artıq onların dünyagörüşü artır və belələri inkişafa meyilli olurlar. Kitabların, onların ruhuna üfürdüyü vicdan, ədalət və həqiqətin yanında olmaq nəsnələri, həmin adamların qəlbini işıqlı edir. Qəlbində işıq yananlar qaranlıqları aydınlatmağa və zülmətə dirəniş göstərməyə həvəslənirlər. Bu, çox təbii baş verir. Cəhd edin, əmin olacaqsınız.\nVallah xilasımız kitablardadır!\nQadın-kişi münasibəti (2-ci yazı)


Bağ evi, Mərdəkan qəs. - elanlar Bakida alqi satqi - Tezbazar.az\nElan kodu: 1034888\nMərdəkan qəsəbəsində makaronu fabrikin arxasında 6- sotda yeni inşa olunan bağ evi satılır. Bağın 3-geniş yataq otağı 1-böyuk zalı 1-böyuk mətbəxi terasti və 2 s/h var. Həyətdə böyük fikirli hovuzu geniş besetqası manqalı 1-s/h və dekorativ ağacları var. Qazı suyu işığı daimidir. Kupca var.\nBinəqədi mərkəz,Mədəniyyət evinin arxasi.Mədən 1 Döngə 1,Korpus 24 .Dayanacagla aradaki məsafə cox yaxin,Evin qarşisi geniş əraziyə malikdir.Ev kursuludur,Zirzəmisi var.Əla təmirli,Şəhərin hər bir yerinə avtobus xətti\nBağ evi kirayə verilir, Mərdəkan qəs.\nMerdekan qesebesinde deniz kenarı lukus bag evi kiraye verilir\nBineqedi Qesebesinde : 1.5 sot torpag sahesinde tikilen 2 otaqli ev Satilir. Ev super temirlidir. Evin 4 bir tərəfi qoşa daşla tikilib , kursuludur. Ozulu beton-armatur, Ev keyfiyyetli aboylarla ortulmusdur, Orijinal\nSabunçu rayonu Maştağa qəsəbəsində Buzovna yolunun üstündə Lider marketlə üzbəüz dalanda qapısına kimi asfalt olan 1.5 sot torpağın içində ümumi tikinti sahəsi 100 kv olan 4 daş kürsülü 3 otaq 1 mətbəx sanitar qovşağı\nHəyət evi kirayə verilir, Hacıqabul r.\nEv çox gözel yerde, Hacıqabul rayonu, Padar kendinde, Bakı-Gence Magistral yolundan 100 metrlik mesafede yerleşir. Market,mekteble mesafesi 50 metrdir. Düz qapısının yanınnda BULAQ yerleşir. Heyetinde 50 metrlik böyük\nEvim Yeni Ramanada, hava limanı yolunun kənarında yerləşir. Yaxınlıqda 90 nömrəli məktəb var. Yeni təmir edilib, təmir zamanı yüksək keyfiyyətli materiallardan istifade edilib. Qaz, su, işıq daimidir. Sənədi ÇIXARIŞ.\nBismillah BINEQEDI qesebesinde EVLERIMIZ CHOXDUR. ( Elan nomre 137 ) Bineqedi qesebesinde 2,2 sotun ichinde, 5 dash kursude ve cut dashla tikilmish, 102 kvadratmetr yashayish sahesi olan, kombi\nEv zabrat 2de seyid marketin yaninda yola 15 metir yaxin ev bina evi kimidir heyəti yoxdur 1sotun icinde tikilib her şeraitde var ev telefonu intenet atv plus kombi sistemidir mebeler qalir 70 kv su işiq qaz daimidir\nElani diqqətlə oxuyun.Sonra əlaqə saxlayın zəhmət olmazsa ! Absheron ray Novxani bag massivinde Murad marketin yaxinliginda mektebe astanofkaya yaxin yerleshen torpaq sahesinde sifarishle evlerin tikintisi heyata\nAzadliq metrosuna yaxin Miqrasiya idaresi ile uzbeuz Heyder Eliyev parkinin asagisinda 4 sot heyetin icinde 3 otaqli heyet evi satilir. Qazi,suyu ve isigi daimidir. Sened kupca. Heyetde her nov meyve agaci var.\nXIRDALAN ŞƏHƏRİNDƏ, Qafqaz Universitetinın və 7 nömrəli məktəbın yaxınlığında, AAAF Parka yanında. Inşa olunmuş 2 mərtəbəli tam təmirli həyət evi satilir. Evin sahəsi 64,4 kv.m, əlavə 1-ci mərtəbəsi - 2\nev alqi satqisi ustalar paltaryuyan ustasi detoxic cam balkon kredit masinlar ilk od mercedes benz e 200 samsung galaxy grand 2 teze qiymeti kiraye ev ucuz qiymete dj aparat sebet.az turlar.az masinlar mermer qiranit mermere turu mermer qebir dasi xanimla tanis olmaq isteyirem sim cin nar nomre satisi


"İşğal olunmuş ərazidə dinc əhali söhbəti yoxdur!" - İLHAM İSMAYIL\nİlham İsmayıl: “Ermənilərin Gəncədə, Bərdədə törətdikləri onlar tərəfindən birgə yaşayışın mümkün olmayacağını da ortaya qoydu”\n"Azərbaycan Ermənistan ərazisini də vura bilər"\nAzərbaycan Müdafiə Nazirliyinin yaydığı məlumata görə, Bərdə şəhərində dinc əhalini və mülki infrastrukturu atəşə tutan Ermənistan silahlı qüvvələrinə məxsus “Smerç” yaylım atəşli reaktiv sistemi məhv edilib. Nazirliyin təqdim etdiyi video kadrlarda "Smerç"-in iki raketlə məhv edildiyi göstərilir.\nXatırladaq ki, bundan əvvəl Gəncə şəhərini Ermənistanın Vardenis rayonu ərazisindən atəşə tutan "Elbrus" taktiki əməliyyat raketləri Azərbaycan Ordusu tərəfindən sıradan çıxarılmışdı. Müdafiə Nazirliyi həmin zərbələrin də videosunu ictimaiyyətə təqdim etmişdi.\nGörünür, bu zərbələr kifayət etmir, çünki düşmən ballistik raket qurğularını ya mülki əhalinin yaşadığı yerlərdə, ya da Ermənistan ərazisində saxlayır və oradan vaxtaşırı Azərbaycanın şəhərlərini atəşə tutur. Nəticədə onlarla insan həlak olur, yaralanır, infrastruktura ciddi zərər dəyir. Bu faktlar artıq dünya ictimaiyyətinə də təqdim olunub. Beynəlxalq insan haqları təşkilatları Ermənistanın qadağan olunmuş kaset silahlardan dinc insanları atəşə tutduqlarını təsdiqləyiblər.\nQeyd edək ki, ermənilər ballistik raket qurğularını, əsasən, mülki əhalinin məskunlaşdığı ərazilərdə ona görə yerləşdirir ki, Azərbaycan cavab zərbələri vura bilməsin.\nDüzdür, Azərbaycan ordusu bu qurğuların yerini müəyyənləşdirib dəqiq zərbələrlə məhv edir. Ancaq havadarlarından yeni belə qurğular alan düşmən öz alçaq mahiyyətinə uyğun olaraq mülki əhalinin yaşadığı yerlərə raketlər atmaqda, dinc insanları öldürməkdə davam edir.\nBuna görə də, ictimaiyyət arasında Azərbaycan Ordusunun Xankəndi başda olmaqla işğal altındakı bütün əraziləri ağır şəkildə bombardman etməsinin tərəfdarı olanların sayı getdikcə artır...\nTəhlükəsizlik məsələləri üzrə ekspert İlham İsmayıl bildirir ki, Azərbaycanın Xankəndi də daxil olmaqla, işğal altındakı bütün ərazilərdə istənilən formada hərbi əməliyyatlar keçirməyə ixtiyarı var. Beynəlxalq hüquq normaları bizə bu haqqı verir, həmin ərazilərdə mülki əhalinin yaşaması da vəziyyəti dəyişmir: “Bərdənin vurulmasında istifadə olunan “Smerç” raketləri Dağlıq Qarabağdan və ya Ağdamın Şahbulağından atılıb. Bunun cavabı bütün işğal olunmuş ərazilərdir. Kim deyirsə, Xankəndində, Xocavənddə, yaxud Əsgəranda dinc əhali var deyə oranı vurmaq olmaz, bu fikir qətiyyən doğru deyil. Oralar işğal olunmuş ərazilərdir. Azərbaycan üçün işğal olunmuş ərazidə dinc əhali söhbəti yoxdur. İkinci Dünya müharibəsində almanlar Kiyevi işğal edəndə o müddətdə oradakı məktəblər də işləyirdi.\nSovet ordusu geri qayıdıb əraziləri azad edəndə düşünürdümü ki, mən oranı vura bilmərəm? Xeyr. İşğal bölgəsi olduğuna görə Kiyevi hərtərəfli bombalayırdı ki, azad etsin. Biz də eyni cür davranmalıyıq. Bizim üçün işğal altındakı ərazilərimizdə – Xankəndi, Xocavənd, Əsgəran, Şuşa, Laçında kimin yaşamasının fərqi olmamalıdır. Oralar işğal yerləridir və bu kifayət edir ki, oranı azad etmək üçün hər cür tədbir görülsün. Bizim cavabımız bu olmalıdır”.\nEkspert qeyd etdi ki, ermənilərin Gəncədə, Bərdədə törətdikləri onlar tərəfindən birgə yaşayışın mümkün olmayacağını da ortaya qoydu: “Onlar Xocalıdan bu yana törətdikləri cinayətlərin fərqindədilər”.\nBəs Azərbaycan bu hücumların qarşısını almaq üçün birbaşa Ermənistan ərazisinə də zərbə endirə bilərmi?\nİ.İsmayılın sözlərinə görə, Azərbaycan Ermənistan ərazisini də vura bilər. O halda ki, həmin ərazidən hücum təhlükəsi barədə dəqiq məlumatı, sübutu olsun: “Biz Ermənistan ərazisini yalnız oradan təhlükəni görəndə, raketin bizə tuşlanması barədə dəqiq məlumatımız olanda vura bilərik. BMT qanunları da bunu deyir. Bir müddət əvvəl Ermənistanın Basarkeçər rayonundan raketlərin qalxmasını qeydə almışdıq, onlar zərərsizləşdirildi. Döyüş həddinə çatdırılırsa, vurmağa ixtiyarımız var. Məsələn, indi götürüb Tovuz, Qazax istiqamətindən Ermənistan ərazisinə raket atsaq, bu, düzgün deyil. Amma Ermənistanda bizə raket tuşlanan istənilən ərazini vurmağa ixtiyarımız var”./Azpolitika.info


Oxu.az - Millimizin sabiq üzvü: “Qadağaya baxmayaraq, Norveçdə şəhidləri yad etdim” - VİDEO\n“Aprel döyüşləri zamanı Avropa çempionatında mənə məşqçilərim dedilər ki, bu çəkini qaldırsan, medal sənindir. Hakimlər də mənə bildirdi ki, iştirakından sonra hərbiyə aid nəsə hərəkət etsən, səni yarışdan kənarlaşdıracağıq və medal qazansan da o, əlindən alınacaq”.\nOxu.Az xəbər verir ki, bunu ağırlıqqaldırma üzrə millimizin sabiq üzvü Elmar Əliyev deyib.\nO, 2016-cı ilin aprelin 8-16-sı tarixlərində Norveçin Förde şəhərində keçirilən ağırlıqqaldırma üzrə Avropa çempionatında 56 kq çəki dərəcəsində yarışıb. O, təkanla qaldırma hərəkətində əvvəlcə 130, sonra 133, sonda isə 136 kiloqramın öhdəsindən gəlib. Bununla o, təkanla qaldırma hərəkətində Avropa çempionatının kiçik bürünc medalına sahib çıxıb.\nÖtən il dopinqə düşdüyü üçün dörd illik cəzalandırılan və bununla da idmançı karyerasını başa vuran Elmar Əliyev Norveçdə olan həmin tarixi hadisəni belə xatırlayıb:\n“Mən hakimlərə məhəl qoymadım. Yanaşmamı bitirdim, nəticəmi etdim və heç nəyi fikirləşmədən şəhidlərimizi yad etdim. İndi də şəhid olan qardaşlarımız üçün nə lazım olsa edərik ve qanlarını yerdə qoymarıq. Allah şəhidlərimizə rəhmət eləsin!”\nHücumçu transferi nə vaxt olacaq? - “Neftçi”dən RƏSMİ AÇIQLAMA\nQeyci Həbib Nurməhəmmədovu məğlub etməyin yeganə yolunu açıqladı